«Cobalt», «Gentra» ҳамда «Spark» махсус жиҳозлай бошланди - xabar.uz\n«Cobalt», «Gentra» ҳамда «Spark» махсус жиҳозлай...\n16.01.2020 00:12 0 9021\nUzAuto Motors компанияси имконияти чекланган, оёқларида нуқсони бўлган ҳайдовчиларга мослаштириш учун қўл билан бошқариладиган махсус қурилма билан қайта жиҳозлашни бошлади.\n«Қўлда бошқариш қурилмаси харидорнинг буюртмасига асосан Cobalt, Gentra ҳамда Spark русумли автомобилларга расмий дилерлик марказларида ўрнатилади. Қурилма Ўзбекистон давлат стандартлаштириш агентлигининг барча талабларига жавоб беради.\nТаянч-ҳаракат аъзоси функцияси бузилган ҳайдовчилар учун мўлжалланган махсус мослама фақат тўлиқ қурилманинг зарурий элементлари билан жиҳозланган», дейилади UzAuto Motors хабарида.\nУскунани ўрнатиш бўйича саволлар билан ваколатли дилерларга мурожаат қилиш мумкин.\n«Cobalt» GENTRA «UzAuto Motors» махсус қурилма имконияти чекланган\nАвто 19/06, 09:23\nБеш ойда энг кўп ишлаб чиқарилган автомобиллар бўйича маълумот\nҲуқуқ 07/06, 22:08\nМашинадан ҳам, пулдан ҳам қуруқ қолди


Ўзбекистонда коронавирус: 7 октябрь асосий хабарлари - 07.10.2020, Sputnik Ўзбекистон\nЎзбекистонда коронавирус: 7 октябрь асосий хабарлари\nСутка давомида 254 кишида коронавирус аниқланди, Ўзбекистонда коронавирус инфекцияси қайд этилганлар сони 59 697 нафарни ташкил қилмоқда. 07.10.2020, Sputnik Ўзбекистон\nСутка давомида 254 кишида коронавирус аниқланди, Ўзбекистонда коронавирус инфекцияси қайд этилганлар сони 59 697 нафарни ташкил қилмоқда.\nТОШКЕНТ, 7 окт — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\n7 Октябр 2020, 12:54\nБир сутка давомида 254 кишида коронавирус аниқланди, Ўзбекистонда коронавирус инфекцияси қайд этилганлар сони 59 697 нафарни ташкил қилмоқда.\nЯнги касалланиш ҳолатлари - 43 нафари Тошкент шаҳрида, 39 нафари Тошкент вилоятида, 26 нафари Наманган вилоятида, 10 нафари Андижон вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 295 нафар бемор тузалди. Республика бўйлаб жами соғайганлар сони 56 460 нафарга етди. Соғайиш кўрсаткичи 94 фоиз.\nАйни пайтда 2 745 нафар беморга белгиланган стандартлар бўйича даво чоралари кўрилмоқда.\nЎзбекистонда жами 492 киши пандемия қурбони бўлди.\n“Алпомиш” спорт мажмуасидаги портлаш\nСирдарё вилояти Гулистон шаҳридаги Алпомиш спорт мажмуасида ташкил этилган коронавирус инфекциясига гумон қилинган ёки касалланган беморларга тиббий ёрдам кўрсатиш, саралаш ва тақсимлаш марказида кислород баллони ёрилиши содир бўлди. Бош прокуратура томонидан Ўзбекистон Жиноят кодексининг 257-моддаси 2-қисми билан жиноят иши қўзғатилди.\nЖиноят иши юзасидан тергов ҳаракатларини олиб бориш Сирдарё вилояти ИИБ ҳузуридаги Тергов бошқармасига юклатилди.\nТергов ҳаракатлари Бош прокуратура томонидан назоратга олинди.\nДунё бўйлаб инфекцияни юқтириб олган кишиларнинг сони 36,0 миллиондан ошди, 1 миллион 54 мингдан ортиқ киши вафот этди, 27,2 миллион киши тузалди. Энг кўп ҳолатлар АҚШда (7,7 млн), Ҳиндистонда (6,8 млн), Бразилияда (5,0 млн).


Ҳиндистон — Sof.uz\n12.11 18:16 250 Жаҳон\nХитой Ҳиндистоннинг чегара ҳудудларидаги ҳаракатларига нисбатан кескин норозилик билдирди\n31.10 15:27 224 Жаҳон\nХитой ҳукумати Ҳиндистоннинг зиддиятли Кашмир шататида амалга оширган чегара ўзгаришларини «ноқонуний» ва «амалга ошмайдиган иш» деб баҳолаб, қатъий норозилик билдирди.\nҲиндистон бош вазири Эрдўғондан аразлаб Туркияга сафарини қолдирди\n21.10 12:25 740 Иқтисод\nТуркияда икки томонлама учрашув ўтказиш ғояси шу йилнинг июнь ойида Осакада ўтган G20 саммитида туғилган. Модининг Туркияга сафари йил охирига қадар амалга оширилиши режалаштирилганди.\nҲиндистонда кўчирмакашликнинг олдини олиш учун талабаларнинг бошига картон қути кийдирилди\n19.10 23:53 673 Жаҳон\nКоллеж вакили МБ Сатишнинг айтишича, картон қутиларни талабаларнинг бошига кийдиришдан олдин уларнинг розилиги олинган.\n17.10 17:52 226 Тиббиёт\nНепал ҳамда Хитой Эверестнининг баландлигини қайтадан ўлчайди\n15.10 15:00 71 Жаҳон\nҲозирда унинг расмий баландлиги 8848 метр. Бу маълумот 1950 йилда Ҳиндистон геология хизмати томонидан олинган.\nТириклайин кўмилган чақалоқ қутқариб қолинди\n15.10 11:51 991 Жаҳон\nҲиндистоннинг Уттар-Прадеш штатида тириклайин кўмилган чақалоқ қазиб олинди. Ҳозир у шифохонада.\n4.10 14:58 144 Ўзбекистон\nТранспорт вазирлигида Ҳиндистоннинг “Delhi International Airport Limited” компаниясининг молиявий директори Санжив Эдвард бошчилигидаги делегация аъзолари билан учрашув бўлиб ўтди.\nТашқи ишлар вазирлиги Ҳиндистонга бормоқчи бўлган ўзбекистонликларни огоҳлантирди\n2.10 11:43 658 Ўзбекистон\nБу ҳақда Ўзбекистоннинг Ҳиндистондаги элчихонаси берган маълумотга таяниб, Ташқи ишлар вазирлиги хабар берди.\n21.09 15:35 288\nЎзбекистон Ҳиндистон томонидан қурилган Эрондаги Чабаҳор порти ривожлантирилишини қўллаб-қувватлайди. Чунки бу лойиҳа бутун Марказий Осиёда савдо ва алоқаларни ривожлантиришга ёрдам беради.\nКеча, 15:29 7783\n16.11 22:23 6852\nБош прокуратура Жаҳонгир Ортиқхўжаев бўйича баёнот берди\n17.11 16:20 5907\nТошкент шаҳар ҳокимлиги аудиоёзувга муносабат билдирди\n17.11 16:54 5068\n16.11 09:46 4754


Марказий Осиёдаги илк демократик давлат -Туркистон мухторияти тузилганига 100 йил тўлди\nТуркистон мухторияти президенти\nМустафо Чўқай Туркистоннинг «яксон қилувчи советлар таъсири» остида қолишини истамади. 1918 йилнинг январига келиб cоветлар ҳокимиятини тан олишдан бош тортди.\nШундан кейин Туркистон мухториятини йўқ қилиш учун Москвадан Константин Осипов бошчилигидаги 11 эшелондан иборат ҳарбийлар ва замбараклар жўнатилди.\nЖазо отрядига дашноқлар армияси қўшилди. Рус агрессияси натижасида мухторият тор мор қилинди. Мустақиллик учун курашган ўн минглаб одамлар ҳалок бўлади.\nБир пайтлар нефтбазадан бензин, солярка олиб чиқиб сотар эдик. Яширинча олиб чиқар эдик, ишчиларига пул берсак, ҳеч ким йўқлигида ...\nWorld Politics Review: «Ўзбек баҳори» Ўзбекистон элитасининг бойиши учун янги имкониятлар яратади\nWorld Politics Review онлайн журналида муаллиф кўплаб шарҳловчилар «ўзбек илиқлиги» дея атаётган сўнгги воқеалар таҳлили ҳақида мақола эълон қилди. ...\nШаҳрихондаги заҳарланиш музқаймоқ бизнесига зарба берди\nШаҳрихон туманида юз берган оммавий заҳарланиш музқаймоқ бизнесига сезиларли таъсир кўрсатди. Андижон шаҳридаги ўнлаб музқаймоқ дўконларида савдо 30 % ...


Сайёрадаги энг қуруқ чўл гуллар билан қопланди\n09:09 / 31.10.2015\nШимолий Америкада хавфли бўронлар, тошқинлар ва кўчкилар олиб келувчи Эль-Ниньо ҳодисаси Чили қирғоқларидан бирида доим қақраб ётувчи Атакама чўлига кутилмаганда ўзгача манзара кашф этди. Сайёрдаги энг қурғоқ ер ҳисобланмиш ушбу маскан бир йилда иккинчи бор гуллар билан қопланди. Бу ҳақда Yahoo News хабар бермоқда.\n2015 йилда Эль-Ниньо Атакама чўлига кутилмаганда оғир ёғингарчилик олиб келди. Натижада айрим "ухлаб ётган" гул турлари ғунча ёзди. Атакама чўли нолан, бомерея, родофиал, фуксия ва бошқа турдаги гулларнинг сариқ, қизил, сиёҳранг ва оқ ранглари билан буткул қопланди.\nБиринчи гуллаш вақти жорий йилнинг март ойига тўғри келганди. Аммо ўшанда келган ноқулай об-ҳаво туфайли тошқин юзага келган, бунинг натижасида 40 нафарга яқин киши ҳалок бўлганди.


Қуръон Аллоҳнинг сўзидур « O'zbekiston ERK Demokratik Partiyasi\nҚуръон Аллоҳнинг сўзидур\n24 June 2017 - 9:00\nТАРИХИ МУҲАММАДИЙ — 174\nРАСУЛУЛЛОҲ СОЛЛАЛЛОҲУ АЛАЙҲИ ВАСАЛЛАМНИНГ МЎЖИЗАЛАРИ-2\nМана шу кунларда Расулуллоҳни қувватлаб ушбу оят Аллоҳдан тушди:\n«Қул лаинижтамаъатил инсу вал жинну ала ан яъту бимисли ҳазал Қуръани ла яътуна бимислиҳи ва лав кана баъзуҳум ли баъзин заҳирон».\nЯъни «Айтгил, (эй Муҳаммад), Қуръонга ўхшаш бир китоб чиқармоқчи бўлиб барча инсу жинлар йиғилишсалар ҳам, улар бир-бирларига ёрдамлашсалар ҳам, ундоқ Китобни чиқаролмагайлар», деди.\nАллоҳнинг бу дегани албатта тўғридур. Чунки Расулуллоҳ қирқ ёшга кирганларида пайғамбарлик келди. Олтмиш уч ёшга кирганларида вафот топдилар. Йигирма уч йил халқни Ислом динига даъват қилдилар. Шу муддат ичида Расулуллоҳ соллаллоҳу алайҳи васаллам ҳар доим:\n— Агар Қуръонни инкор қилиб, бу китобни Аллоҳ сўзи эмас, маҳлуқ сўзидур деб гумон қилсангиз, сизлар дегандек бу китоб Аллоҳ сўзи бўлмай, балки мен ўзим чиқарган сўз бўлса, сизлар ҳам бирорта сурани ёки беш-ўн оятни Қуръонга ўхшатиб ясаб чиқармоққа, албатта, қудратингиз етгай, ўзингиз ўйлаганингизча мен айтган сўзларни нечук сиз айтолмагайсиз? Ичингизда неча минглаб сўз усталари, шоир, хатибларингиз бордур. Барчаларингиз йиғилишиб бирлашинглар, ёрдамлашинглар, ҳар қандоқ қилиб ҳам бўлса, ўн оят тўқиб чиқазиб, мени мот қилинглар, — деб ҳар вақт уларни қистар эдилар.\nРасулуллоҳдан шунчалик сўз эшитиб хижолатга қолсалар ҳам ҳеч бирлари бу ишнинг уддасидан чиқа олмадилар.\nМусайлама Каззобга ўхшаш шақоватда қолган баъзи бировлари ўз гумонича Қуръонга ўхшатдик, деб беш-ўн оғиз сўз ростлаб чиқарган бўлса ҳам, бутун араблар ичида кулгу бўлди, ўз тарафдорлари олдида шарманда бўлиб расвоси чиқди. Энди ҳақиқат излаган ҳар бир киши олдида очиқ маълум бўлдиким, Қуръон Аллоҳнинг сўзидур, банда сўзи эмасдур.\nАгар Қуръон инсон сўзи бўлиб, Муҳаммад алайҳиссалом буни ўзи кўнглида ўйлаб чиқарган бўлса, шунчалик узун муддатлар ўтиб, нима учун бирорта одам беш-ўн оят бўлса ҳам Қуръонга ўхшаш сўз чиқара олмади?\nАлбатта, Унга ўхшаш қилиб, инсон тарафидан чиқармоқ мумкин эмасдур. Чунки Аллоҳ таоло азалийдур. Анинг сўзини бошқалар ҳеч бир чиқара олмайдилар.\nЯна Қуръон Аллоҳ сўзи эканига иккинчи далил шулки, ўтган замондаги ғайб ишлардан ва ваҳий тушиб турган вақтнинг ғайб ишларидан, келажакдаги бўладиган бир неча ғайб ишлардан Қуръон хабар бермишдур. Ғайб ишларни эрса Аллоҳдан ўзга ҳеч ким била олмагай. Қуръонда айтилмиш ғайб хабарлари эрса қандоқ айтилган бўлса, шундоқча чиққанлиги бугун умматларига маълумдир. Агар ваҳий орқалик Аллоҳ буларни билдирмаган бўлса, Расулуллоҳ бу ғайб ишларни қандай билдирур эдилар?\nЭнди Қуръонда айтилган ғайб ишлардан баъзи бирларини бу ўринда келтирамиз. Алардин бири шул эрдиким, Расулуллоҳ соллаллоҳу алайҳи васаллам ҳижратдан илгари Маккада турган замонларида Эрон подшоси билан Рум подшоси орасида уруш очилди. Рум халқи у замонда насоро динида бўлиб китобий кофир эдилар.\nЭрон аҳли эрса мажусий динида бўлиб, оташпараст эдилар. Расулуллоҳ замонларида Эрон билан Рум ораларида икки йил уруш бўлган эди. Ҳар вақт булар уруш қилсалар, араб мушриклари Эрон тарафдори бўлиб, уларнинг ғалабасини тилар эдилар. Агар Эрон ҳукумати ғалаба қозонур эрса араб мушриклари:\n— Мана бизнинг тарафдорларимиз сизларнинг тарафдорларингиз устидан ғалаба қилди. Биз бу ишдан фол кўрдик, ҳар қачон биз билан уруш қилсангиз, биз ғалаба қилурмиз, — дер эдилар.\nҲижратдан илгари Эрон подшоси Рум устига аскар юборди. Икки қўшин Сурия тупроғида тўқнашдилар. Бу урушда Эрон ғалаба қозонди. Буни англашиб мушриклар бек суюндилар. Мусулмонлар маъюс бўлдилар. Бу иш эрса Расулуллоҳга оғир келди. Ана шу чоғда Расулуллоҳга тасалли бермоқ учун Аллоҳ таолодан бу оят нозил бўлди:\n«Ғулибатир-Руму фи аднал арзи ваҳум мин баъди ғалабиҳим саяғлибуна фи бизъи синийна».\nЯъни, «Рум аскари Шом ерида Эрон аскаридан енгилди. Кўп узоқ ўтмай бир неча йил ичида Рум аскари Форс аскарини енггайлар» демакдур.\nБу оят тушгандан сўнгра Ҳазрати Абу Бакр Сиддиқ Қурайш мажлисига чиқиб:\n— Кўп ортиқча суюниб кетманглар. Аллоҳ таоло бизнинг Пайғамбаримизга хабар берди, бу яқин замонларда Рум билан Форс яна урушгайлар, бу урушда эрса Рум подшоси енгадур, — дедилар.\nБу сўзни англаб Қурайш мушрикларининг ғазаби қўзғалди. Улардан Умийя ибн Халаф туриб Ҳазрати Абу Бакрга дашном бериб:\n— Бу сўзинг ёлғондур, — деди.\nАнда Ҳазрати Абу Бакр Сиддиқ:\n— Эй Худо душмани, сен ёлғончи каззобдурсан, — деди эрса, ул айтди:\n— Андоқ бўлса ўртамизда ўн туядан гаров боғлашайлик. Кимнинг сўзи рост бўлса туялар уники бўлсин.\nҲар икки томон бу сўзга келишиб гаров боғлашдилар. Бу ишга уч йил муддат қўйдилар. Расулуллоҳ бу сўзни англагач, Абу Бакр Сиддиққа айтдиларким:\n— Гаров туяларини кўпайтириб, муддатни узун қўйгил.\nУ эрса қайтадан бориб туяни юзга, муддатини тўққиз йилга келтирди. Шунинг билан бу сўздин етти йил ўтганда, Рум ва Эрон қайтадан уруш бошладилар. Аммо Қуръон айтгандек, Рум подшоси бу урушда эронийларни қаттиқ енгди. Гаровга қўйган юз туяни Ҳазрати Абу Бакр Сиддиқ олдилар. Сўнгра туяларни Расулуллоҳнинг буйруқлари билан Худо йўлида садақа қилиб, камбағалларга улашиб бердилар.


Вақт қадрини йўқотган билади – Сурхон тонги\nБош саҳифа / Сиёсат / Вақт қадрини йўқотган билади\nСентябр 7, 2019\tСиёсат Изоҳ қолдириш 570 Кўрилди\nВилоятимиз аҳолиси шаҳар ва туманларда фаолият юритаётган 14 та, олис ҳудуддаги 3 та шохобча орқали 128 турдаги давлат хизматидан фойдаланмоқда.\nВақтнинг қимматини, қадрини бирор нарса билан ўлчаб бўлмайди. Кимдир уни оқар дарёга қиёсласа, яна биров шамолга ўхшатади. Вақтнинг қадрига ҳар доим ҳам етавермаймиз. Чунки у “бепул” берилган… Икки энлик қоғоз олиш учун ҳафталаб давлат идораси эшиги олдида сарғайишни бир кўз олдингизга келтириб кўринг. Аламли ҳолат-а! Унинг ўрнига китоб ўқисак ёки фарзандлар тарбияси билан шуғуллансак, бирор тайинли иш қилсак, яхши эмасми?\nАслида бу масала ўз ечимини топмасдан келаётган кўп йиллик оғриқли муаммо эди. Ортиқча сарсонгарчиликлар барчани бездириб қўйганди. Узоқ ўтмишни қўя туринг, бундан уч йил аввал эшигингизни тақиллатиб, “биздан нима хизмат” дейдиган давлат идораси бормиди? Ёки уйингизга бориб, қўлингизга тайёр ҳужжат тутқазган бирор мутахассисни кўрганмисиз? Аксинча, ўша йилларда бундай хизматлар учун турли идоралар эшиги ва йўлларда қимматли вақтингизни ўтказганингиз, бир энлик қоғоз учун хуноб бўлганингиз ҳеч кимга сир эмас.\nПрезидентимизнинг 2017 йил 12 декабрдаги “Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида“ги фармони одамларга турли хизматлар кўрсатиш сифати ва самарасини тамомила янги босқичга кўтарди. Халқимизнинг узоғини яқин, оғирини енгил қилиш, тезкор ва қулай давлат хизматлари кўрсатишни йўлга қўйиш учун адлия вазирлиги ҳузурида давлат хизматлари агентлиги ташкил этилди.\nБиргина жорий йилнинг биринчи ўтган 6 ойида вилоятдаги марказларимизга аҳоли ва тадбиркорлик субъектларидан 253 минг 860 давлат хизматлари кўрсатишга оид мурожаат келиб тушди. Уларнинг 45 минг 726 таси давлат ва хўжалик бошқаруви, маҳаллий ҳокимият органлари ҳамда тижорат банклари томонидан кўрсатиладиган хизматлардан эркин фойдаланишни таъминлайдиган электрон рақамли имзо сертификатини олиш, 16 минг 557 таси фуқарони жамғариб бориладиган пенсия тизимида ҳисобга қўйиш, 30 минг 336 таси ўзбошимчалик билан қурилган турар-жойларга нисбатан бир марталик умумдавлат акцияси доирасида мулк ҳуқуқини эътироф этиш, 16 минг 903 таси тадбиркорлик субъектларини рўйхатга олиш, 17 минг 233 таси кўчмас мулк объектларига бўлган ҳуқуқни давлат рўйхатидан ўтказиш каби масалаларда хизматимиздан фойдаланди.\nХизмат турлари орасида судланганлик ҳолатини аниқлаш бўйича ҳам мурожаатлар келиб тушмоқда. Жумладан, олти ойда 4 минг 625 нафар фуқаро мазкур масалада мурожаат этди. Ушбу мурожаатлар тезкорлик билан кўриб чиқилиб, фуқароларга тегишли маълумотлар берилди. Давлат хизматлари кўрсатишнинг бундай тартиби нафақат аҳолининг вақтини, балки пул маблағларини тежаб қолаётгани билан ҳам барчага бирдек манзур бўлмоқда.\nКўрсатилаётган хизматларимиздан юртдошларимиз миннатдор. Бу Президентимиз томонидан илгари сурилган “Халқ давлат идораларига эмас, давлат идоралари халқимизга хизмат қилиши керак“, деган эзгу ғоянинг амалдаги ифодасидир.\nОлдинги Шошқалоқлик – умрга зиён\nКейинги Маънавият соати\nЖаҳон бозорига сифатли маҳсулотлар билан


Навоий ва Термиз аэропортлари халқаро юк ташиш хабига айлантирилади\n01:41 28 Феврал 2020\n10:01 29.01.2020 (Янгиланган 10:03 29.01.2020) Ҳавола олиш\nШавкат Мирзиёев Навоий ва Термиз аэропортларини халқаро транспорт хабларига айлантириш бўйича кўрсатма берди.\nТОШКЕНТ, 29 янв – Sputnik. Ўзбекистондаги Навойи ва Термиз халқаро аэропортларида “очиқ осмон” режими жорий этилиб, янги транспорт хабига айлантирилади. Бу ҳақида Шавкат Мирзиёев транспорт вазирлиги мутасаддилари билан бўлиб ўтган учрашувда хабар қилди.\nНавоий ва Термиз халқаро аэропортларини юк ташиш хабига айлантириш мақсадида “очиқ осмон” режимини жорий этиб, хорижий юк ташувчи авиакомпанияларни кенг жалб қилиш вазифаси белгиланди,- дейилган расмий хабарда.\nЙиғилишда шунингдек президент фуқаро авиацияси соҳасидаги вазиятни ҳам танқид қилиб, Миллий авиакомпания негизида ташкил этилган Uzbekistan Airways ва Uzbekistan Airports компаниялари фаолияти тўлиқ йўлга қўймагани сабабли ислоҳотлар натижаси кўринмаяпти деди.\nУндан ташқари Шавкат Мирзиёев Ўзбекистонда “очиқ осмон” жорий қилинган 4та аэропортларга хорижий авакомпанияларни кенгроқ жалб этиш масаласини ҳам кўтарди.


«Нега сизга бу сафар ҳам ишонишимиз керак?» – Путинни ноқулай ҳолга солган саволлар - BBC News O'zbek\nФото муаллифлик ҳуқуқи http://kremlin.ru\nРоссия президенти Владимир Путин 5 июнь куни Австрияга ташрифидан олдин ORF телеканалига интервью берди. Журналист Армин Волф бошқа ҳамкасбларидан фарқли ўлароқ Путинни дангал ва ноқулай аҳволга солувчи саволларга кўмиб ташлади.\nХусусан, журналист Путинни Донбасс устида уриб туширилган Малайзия Boeing'ги ҳалокатига украин ҳарбийлари эмас, балки Курскдан келтирилган ракетадан фойдаланган россияпараст айирмачилар сабабчи бўлганини тан олишга чақирди. Шунингдек, у Путинни «подшо» деб ҳисоблайдиганлар тўғрисида президент фикрини билишга қизиқиб кўрди.Би-би-си Рус Хизмати мазкур интервьюнинг энг ёрқин онларини йиғишга ҳаракат қилди.\nMH17 рейсининг ҳалокати ҳақида\nСавол: 2014 йили Украина осмонида бортида 290 киши бўлган MH17 рейси уриб туширилди. Халқаро тергов комиссияси бир неча кун олдин самолёт Украина шарқидаги айирмачиларга кўмакка келган Россия армиясининг ракета тизими орқали уриб туширилгани ҳақида хулоса билдирди. Видео, телефон сўзлашувлари ва ўнлаб гувоҳлар мавжуд. Сиз эса бир йилдан бери бундай баёнотлар ҳақиқатни тўғри келмаслигини таъкидлаб келасиз, лекин деярли ҳеч ким сизнинг сўзларингизга ишонмайди.\nРоссия томони баёнотларига ўзингиз ҳам ишонмасангиз керак. Орадан шунча йил ўтгандан сўнг Украина шарқидаги айирмачилар Россия қуролидан фойдаланган ҳолда бундай даҳшатли жиноятга қўл урганини тан олиш вақти келмадимикан?\nЖавоб: Бир нарсани қайд этиб ўтишни хоҳлаган бўлардим: ўзаро зиддиятли томонлар - ҳам украин армияси, ҳам айирмачилар, ҳаттоки, ўз етакчиларидан бошқа ҳеч кимга бўйсунмайдиган миллатчи батальонлар, Донбасс милицияси ва ҳудуддаги қуролли гуруҳларнинг бари Совет ва Россия қуролларидан фойдаланади. Гап тамом. У томонда ҳам, бу томонда ҳам турли хил қурол комплекслари мавжуд: ўқотар қуроллар, авиация, ҳаводан мудофаа комплекслари. Буларнинг бари Россияда ишлаб чиқарилган...\nСавол: Лекин ҳозир самолёт «Бук» ракета комплекси орқали уриб туширилгани ҳеч кимга сир эмас. Бу Курскдаги Россия армияси бригадаси бўлган. Бу аллақачон аниқ бўлган, сиз эса ҳануз рад этмоқчисиз. Ҳеч бўлмаганда, уриб туширишда фойдаланилган ракета Россияда ишлаб чиқарилганини тан олсангиз бўларди. Россия Украина шарқидаги исёнчиларга қурол-яроғ етказиб берганини ҳам тан олмайсизми?\nЖавоб: Сиз сабрли бўлиб, мени охиригача тингласангиз, бу савол бўйича менинг нуқтайи-назаримни билиб оласиз. Ҳўпми? Мен сизга ҳар икки томон ҳам Россияда ишлаб чиқарилган қуролларни ишлатади, деб айтдим. Россия армияси ҳам худди шундай тизимлар билан қуролланган. Эҳтимол, улар Совет Иттифоқи даври ёки кейинроқ ишлаб чиқарилган. Бу биринчидан.\nИккинчидан, россиялик мутахассисларни текширувга қўйишмаяпти, бизнинг фикрларни ҳисобга олишмаяпти, комиссияда ҳеч ким бизни тинглашни истамайди. Қайтанга мазкур текширув натижаларидан манфаатдор бўлган Украина тергов жараёнларига жалб қилинган. Украина, ИКАОнинг халқаро тартибларидан келиб чиққан ҳолда, фуқаро ҳаво кемаларини инқироз давом этаётган ҳудуд устидан учиб ўтишини тақиқлаб қўйиши керак эди. Бу масала юзасидан масъулият Украина гарданида.\nСавол: …агар бу Россия қуролли кучларига тегишли ракета бўлмаган бўлса, унда Ҳолландия, Австралия ёки Малайзиянинг барча айбни Россияга ағдаришдан қандай манфаати бор?\nЖавоб: Йўқ, биз бундай ўйламаймиз. Бизнинг нуқтайи-назаримиз бошқача. Сиз ҳозир бу жиноят Россия ракетаси асосида содир этилган ва бунда Россиянинг қўли бор, деб ҳисобловчи давлатларни тилга олдингиз. Сизни хафа қилишга мажбурман. Яқиндагина Малайзия расмийлари бу жирканч жиноятда Россиянинг алоқадорлигини кўрмасликлари, уларда Россия алоқадорлигини исботлайдиган далиллар йўқлигини маълум қилдилар.\nҚрим аннекцияси ҳақида\nСавол: Ҳозирда аксарият одам Россия келтирадиган далилларга ишонмай қўйган. Бир неча йил олдин сиз «яшил одамчалар» номи билан машҳур бирор белгисиз яшил ҳарбий кийимдаги шахслар - маҳаллий ўзини-ўзи мудофаа қилиш кучлари, деб айтган эдингиз. Орадан бир қанча вақт ўтиб, тўсатдан, улар Россия аскарлари бўлгани аён бўлди. Шундан сўнг сиз кўп бора ўша «одамчалар» Россия армияси вакиллари бўлганини тан олдингиз. Аммо бунгача буни рад этган эдингиз. Нега бу сафар ҳам сизга ишонишимиз керак?\nЖавоб: У ерда Россия армияси доимо бўлиб келган. Биласизми, бир нарсани ҳадеб қайтаравермаслигингизни, бўлиб ўтган воқеани борича қабул қилишингизни хоҳлаган бўлардим. Қримда Россия қуролли кучлари доим бўлиб келган. У ерда бизнинг ҳарбий контингент бўлган.\nБир дақиқа, менга ҳам гап беринг. Фақат сиз савол беряпсиз ёки мени тинглашни ҳам хоҳлайсизми?\nУкраин воқеалари бошланганда биз биринчи бўлиб нима қилдик… Ўзи бу қандай воқеалар эди? Мен ҳозир айтаман, сиз эса ҳа ёки йўқ, дейсиз. Бу конституцияга зид равишда давлатни тўнтариш ва қурол билан ҳокимиятни босиб олиш эди. Бунга нима деб жавоб берасиз? Ҳа ёки йўқ?\nСавол: Мен Украина конституцияси бўйича мутахассис эмасман.\nЖавоб: Айнан Украина бўйича мутахассис бўлишингиз шартмас. Ҳуқуқ, исталган давлатнинг конституцион ҳуқуқ тизимини яхши билсангиз бўлди.\nСавол: Мен Украина эмас, балки Россия сиёсати тўғрисида суҳбатлашишни истайман. Келинг, мен бошқача йўналишга ўтаман. Россия Қримни Украинага қайтариб бериши учун нима бўлиши керак?"\nЖавоб: Ҳеч қандай шароит ва ҳолатда бу ҳол юз бермайди.\nЕвгений Пригожин ва Жорж Сорос ҳақида\nСавол: Ғарб ҳукуматлари, Европа, ва, айниқса, АҚШ Россияни ҳакерлар воситасида бошқа давлатлар ички ишига аралашишда айбламоқда. Ҳар бир интервьюда сиз бу иддаони рад этиб келасиз. Бироқ ҳеч қандай шубҳа йўқки, узоқ йиллардан буён Facebook'даги оммавий муҳокамаларга таъсир ўтказиш билан шуғулланувчи Internet Research Agency номли ташкилот Санкт-Петербургда фаолият юритиб келмоқда.\n«Троллар фабрикаси» деб аташ мумкин бўлган ушбу агентлик сиз яхши танийдиган Евгений Пригожинга тегишли. Уни «Путиннинг ошпази» деб ҳам атайдилар. Сизнинг барча меҳмонларингизга у хизмат кўрсатади. Наҳотки, Россия ҳукумати билан шунчалик яқин алоқада бўлган шахс троллар фабрикасини бошқарса? Шу яхшими сизнингча?\nЖавоб: Сиз «Россия» дедингиз, сўнг ҳакерлар ҳақида гапира бошладингиз, шундайми? Сиз «Россия» деганингизда Россия давлатини назарда тутдингизми ёки юридик шахс мақомидаги ҳакерлар ё Россиянинг маълум фуқаролариними?\nСавол: Мен жаноб Пригожинни назарда тутдим.\nЖавоб: Ҳозир сизга Пригожин ҳақида гапириб бераман.\nМен сиздан Россия Федерацияси ҳукумати, Россия давлати, Россия фуқаролари ёки қандайдир юридик шахсларни фарқлашингизни, бир-бирига аралаштириб юбормаслигингизни илтимос қиламан.\nСиз ҳозир жаноб Пригожинни Путиннинг ошпази, деб аташлари ҳақида гапириб ўтдингиз. У ҳақиқатан ҳам ресторан бизнеси билан шуғулланади, бу бизнес унинг иқтисодий базасидир. У Петербургда ресторатор.\nЛекин сиздан бир нарса ҳақида сўрашни истайман: сиз ростдан ҳам ресторан бизнеси билан шуғулланувчи, ҳакерлик имкониятларига эга, бу соҳада қандайдир фирмаси - мен, ҳатто, бу фирма нима билан шуғулланишини ҳам билмайман - бор шахс АҚШ ёки бошқа бир Европа давлатидаги сайловларга таъсир ўтказа олади, деб ўйлайсизми? Россиялик оддийгина ресторатор бутун бошли Бирлашган Ғарб ёки АҚШда юз бераётган ахборот ва сиёсий воқеаларга таъсир ўтказа олса-я? Бу кулгилимасми?\nСавол: Жаноб президент, эҳтимол бу яхши ёки ёмондир, лекин бу ҳақиқат. Жаноб Пригожин нафақат ресторанларни бошқаради, балки унинг ихтиёрида Мудофаа вазирилиги билан шартномалар тузган ва кўплаб давлат буюртмаларини олувчи фирмалар ҳам мавжуд. У троллар фабрикасига миллионлаб доллар пул сарфлайди. Оддий рестораторга буларнинг ҳаммаси нима учун керак?\nЖавоб: Буни уни ўзидан сўранг. Россия ҳукуматининг буларга ҳеч қандай алоқаси йўқ… АҚШда жаноб Сорос аталмиш бир шахс бор. У дунёдаги ҳар бир ишга бурнини тиқади. Америкалик дўстларимиз эса менга шундай дейишади: «Давлат сифатида Американинг бунга ҳеч қандай алоқаси йўқ.» Мана ҳозир гаплар тарқалиб ётибди - эмишки, жаноб Сорос еврони тебратишни истамоқда. Мутахассислар буни аллақачон муҳокама қилиб ётибдилар. АҚШ Давлат Департаментидан сўраб кўринг: у нега бундай қилмоқчи? Давлат Департаменти сизга «Бу жаноб Сороснинг шахсий иши, бунга бизнинг ҳеч қандай алоқамиз йўқ,» деб жавоб беради. Бизда эса бу жаноб Пригожиннинг шахсий иши. Мана, сизга менинг жавобим. Бу жавоб сизга маъқулми?\nСавол: …Россиядаги энг машҳур мухолифат фаоли Алексей Навалний сайловда ўз номзодини қўя олмади. Сиз ҳалигача бирор марта унинг исмини тилга олмадингиз. Нега?\nЖавоб: Худди АҚШдагидек бизда ҳам ўзича исён кўтармоқчи бўлганлар тўлиб ётибди. Ҳамкасбингиз билан бўлган суҳбатда бу ҳақида гапириб ўтган эдим: АҚШда Occupy Wall Street номли ҳаракат бўлар эди. Қани ҳозир у? У энди йўқ.\nСизларда - бутун Европа ва Австрияда - жамиятда юзага келган қийинчиликлар ва муаммолар, хусусан, коррупция масаласи орқали одамлар онгини манипуляция қилишга интиладиган одамлар камми?\nМасалан, Украинада мухолифатнинг ҳокимиятга келиш арафасида байроқ қилиб олган шиорларидан бири - бу коррупция билан курашиш бўлган. У ерда ҳозир коррупция давом этмаяптими? Европада Украинадаги коррупция ҳақида нима дейишмоқда? Ҳамманинг Украина ҳукумати бу масала бўйича жуда кам ишга қўл ураётганидан жаҳли чиққан. Нега сиз ўйлайсизки, биз… Бир сония…\nСавол: Нега сиз унинг исмини омма олдида тилга олмадингиз?\nЖавоб: Гапимни охирига етказишга имкон бермаяпсиз, бесабрлик қиляпсиз. Биз яна битта, иккита, учта ёки бешта Саакашвилини бурнимиз тагига келтириб қўйишларини истамаймиз. Биз сиёсий майдонимизда иккинчи, учинчи, тўртинчи нусхадаги Саакашвили пайдо бўлишини хоҳламаймиз. Сизга гўёки ўзини сиёсатчи сифатида кўрсатадиган шунақа шахслар ёқадими?\nПутин - подшо?\nСавол: Сиз 18 йил давомида президент ёки бош вазир кўринишида мамлакатни бошқариб келмоқдасиз. Баъзилар сиз демократия йўлида бўлган мамлакатда авторитар тизим ўрнатиб, подшога айланиб олганингиз ҳақида гапирмоқда. Бу тўғрими?\nЖавоб: Йўқ, нотўғри. Бу, албатта, ҳеч қандай ҳақиқатга мос келмайди. Сабаби бизнинг давлат демократик, биз ҳаммамиз конституцияда белгиланган тартиб-қоидалар доирасида яшаймиз. Бизнинг конституцияда кетма-кет икки муддатдан сўнг президент сайлана олмайди деб ёзилган (менимча, Австрия конституциясида ҳам бу банд бор).\nШу сабабли икки қонуний муддатдан сўнг мен бошқа лавозимга ўтдим, конституцияга ўзгартириш киритмадим. Шундан сўнг, 2012 йилда мен сайлов орқали қайтдим, сайловда ютиб чиқдим.\nЯрим яланғоч Путин ҳақида\nСавол: У ҳолда менда охирги савол қолди. Бироз ноодатий бўлиши мумкин. Сизнинг ярим яланғоч ҳолда тушган суратларингиз жуда кўп. Бу давлат раҳбари учун ғалати.\nБу суратларни папараццилар ёки сайёҳлар олмайдилар, балки айнан Кремл томонидан эълон қилинади. Буни қандай изоҳлайсиз?\nЖавоб: Худога шукур, сиз «яланғоч» эмас, «ярим яланғоч» дедингиз. Дам олаётган пайтимда буталар орқасига беркиниб олишим шарт, деб ҳисобламайман ва бунда ҳеч қандай ёмон нарсани кўрмайман.


“Сайловда фаол иштирок этинг” мавзусида маънавият соати ўтказилди. 28.11.2016 09:40\n2016 йил 25 ноябрь куни вилоят аборот-кутубхона маркази ходимлари учун “Сайловда фаол иштирок этинг” мавзусида маънавият соати ўтказилди.\nТадбирни АКМ директори Ш. Аслонов олиб борди ва бугунги кунда сайловни ўтказиш бўйича олиб борилаётган ишлар ҳақида маълумот берди.\nЭлектрон ўқув зали сектори ходими Ш. Аҳмедов Адолат социал-демократи партиясидан Ўзбекистон Республикаси Президентлигига номзод Наримон Умаровнинг таржимаи ҳоли ва сайлов олди дастури билан таништирди.\nАхборот ва кутубхона ҳужжатларини комплектлаш бўлими ходими Д. Мўминова Ўзбекистон Халқ демократик партиясидан Ўзбекистон Республикаси Президентлигига номзод Ҳотамжон Кетмоновнинг сайлов олди дастури билан таништирди.\nАхборот ва кутубхона ҳужжатларини комплектлаш бўлими ходими Л. Мадумарова Ўзбекистон Миллий тикланиш демократик партиясидан Ўзбекистон Республикаси Президентлигига номзод Сарвар Отамуратовнинг сайлов олди дастури, республикамизни янада тараққий этиши учун амалга оширилиши керак бўлган вазифалар билан таништирди.\nХорижий тиллардаги адабиётлар зали ходими Х. Турсуналиева Тадбиркорлар ва ишбилармонлар ҳаракати – Ўзбекистон либерал-демократик партиясидан Ўзбекистон Республикаси Президентлигига номзод Шавкат Мирзиёевнинг сайлов олди дастури, фарғоналик сайловчилар билан учрашувдаги маърузаси бўйича қисқача маълумот берди.


Бош сахифа » DNS Roller 540 needle TITAN Дермароллер / Мезороллер\nDNS Roller 540 needle TITAN Дермароллер / Мезороллер. Тошкент\nЧандиқлар ёки тиртиқлар нима учун пайдо бўлади?\nЧандиқлар ва тиртиқлар пайдо бўлиши — бу организмнинг жароҳатланиш, тери шикастланишларининг турли шаклларида тикланиш реакцияси. Чандиқлар ва тиртиқлар дерма кесилиши ёки жароҳати оқибатида пайдо бўлади. (Дерма – терининг чуқур қатлами)\nФибропластлар – бу махсус хужайралар, улар шикастланган участкага реакция қилади ва жарохатланган тери жойига иммиграция қилади.\nКоллаген – бу жараёнда қурилиш материали бўлиб хизмат қилади. Аналогия келтирамиз: Бу шикастланиш жойида ямоқ тикиш сингари. Ямоқ – бу фибропластлар, ямоқни тикадиган ва ушлаб турадиган бу иплар –коллаген.\nБироқ буюм бутунлик кўринишига эга бўлмайди. Ҳудди жароҳат каби – ундан кейин чандиқ қолади. Шикастланиш жойи тез тикланиши учун коллаген тортилади, тортилиш жойи эса – чандиқ изини қолдиради. Коллаген ипларини кучсиз қилиш учун, янги коллаген чандиқни тузатиши учун стимуляциядан фойдаланиш лозим.\nМезороллер бу механик манипуляцияни бажариб, чандиқ ўрнида янги микрожароҳатларни яратиб, тери бутунлигини катта даражада тиклашнинг ягона имконияти. Тикланиш жараёни яна организм томонидан ишга туширилади, жароҳатнинг чандиқ ўрнашган жойига яна фибропластлар ва коллаген билан ясалади. Бу жараён натижасида чандиқ тикланишни давом эттиради. Дермароллер чандиқ тўқималари бузилишига кўмаклашади ва тери тикланишининг якуний босқичини янгилайди.\nДермароллер енгил ва ўрта даражадаги чандиқларни тузатишга қодир. Тўлиқ тикланиш. Бироқ, у чандиқнинг оғир шаклларида ҳам самарали бўлади, лекин охиригача чандиқни тиклаш – илжиси бўлмайди. Мезороллер бу ҳар қандай турдаги чандиқ ва тиртиқларни йўқотиш бўйича ишончли ва зарарсиз мослама. Мосламадан ҳар қандай ёшда фойдаланиш мумкин.\nДермароллер чандиқ тўқимасининг юмшашига кўмаклашади ва чандиқ изларини сезиларли қисқартиради. Чандиқларни тиклаш продедураси – меҳнатталаб жараён, ва даволаш узоқ вақтга чўзилиши мумкин. Лекин ҳар бир ўтказилган процедурадан кейин, самара қайд этилади: чандиқлар сал тиклана бошлайди. Чуқурлиги камаяди, чандиқ изи аниқлиги хиралашади.\nЖаррохлик аралашувлари ёки жиддий шикастланиш оқибатида олинган чандиқларни тўлиқ тиклаш– амалда иложи йўқ. Дермароллер процедуралари натижалари – сезиларли бўлади, бироқ, бунда барчаси жароҳатнинг жиддийлигига боғлиқ бўлади. Тиртиқ ва чандиқларнинг жиддий кичрайишини мўлжалланг – уларнинг кам билинарли қилиш эса вақт масаласи. Дермароллернинг самарадорлиги акне (хуснбузар тошмаси), туғишдан кейинги чизиқлар, ўрта ва енгил оғирликдаги чандиқларни даволашда сезиладиган бўлади. Бундай ҳолларда натижа тахминан 90% яранинг битиши бўлади. Оғир шаклларда – 70%\nДермароллерлар мосламадаги игнанинг узунлиги ва игналар сони билан фарқланади.\nБир қоидага риоя қилиш лозим – Муаммо қанча жиддий бўлса, игналар шунчалик узун бўлади. Масалан, оддийгина, терини тортиш ва ажинларни йўқотиш учун–0.5мм игналик мосламадан фойдаланиш етарли. Чандиқларнинг оғир шакларида эса – 2.5мм. игналар\nДермароллернинг оптимал варианти – 540 игна.\nҚуйида дермароллердан 3 ой давомида ҳафтада 1 марта фойдаланишнинг натижалари келтирилган:


Ёнғоқ боғини барпо этишдан олдин тупроққа ишлов бериш / dehqon.uz\nЁнғоқ боғини барпо этишдан олдин тупроққа ишлов бериш\nГрек ёнғоғини яхши ўсиши учун керакли тупроқни сифатли тайёрлаш энг асосий омиллардан биридир. Ўзбекистонда ёнғоқзор учун кўпчилик майдонлар тоғ олди ва тоғ минтақасида жойлашган. Эрозия жараёни бошланмаслиги учун тупроқни тайёрлашда эхтиёткорлик чоралари кўрилиши лозим, бунда қияликларни катта – кичиклигига эътибор қаратилади. Тупроқ ялпи равишда қияликка кўндаланг йўналишда ҳайдалади, 8 дан 12 градусли қияликларда террасалар (зинапоялар) қурилади, бунинг учун ер плуг ёрдамида ҳайдалади, 12 дан то 20-25 градусгача бўлган қияликларда скамейкасимон террасалар қурилади. Террасаларнинг эни 4 м гача бўлиши зарур.\nСуғориладиган жойларда боғ барпо этилишида (ва 12 градусли қияликларда) ерни ҳайдашдан олдин бульдозер, террасер-юмшатгич ёрдамида текисланади ва ундан сўнг махсус ишлаб чиқилган лойиҳа бўйича тадбирлар амалга оширилади.\nТупроғи ювилмаган ёки кучсиз ювилган жойларда плантаж плуги билан 40-45 см чуқурликда ер ҳайдалади, кучли ювилган, чириндиси кам бўлган майдонларда, 25-27 см чукурликда ҳайдалади ва 40 см гача яна юмшатилади. Баҳорда экиш учун тупроқ кузда ҳайдалади.\nБоғни барпо этишдан олдин тупроқни унимдорлигини ошириш муҳим тадбирлардан биридир. Бунинг учун тупроқ экишга тайёрлангандан сўнг гўнг ва фосфор-калийли ўғитлар солинади, боғ барпо этилгандан кейин эса сидерал экинлар экилади ва ёзда тупроқни ҳайдаб аралаштирилади. Гўнг 80-100 т/га миқдорида берилади, тупроқ бойроқ жойларда эса – 50-60 т/га. Гўнг бўлмаган тақдирда сидератлар икки йил давомида экиб тупроқ ҳайдалади. Сидерат сифатида беда, шобдор ва бошқа дуккаклиларни ишлатиш мумкин, улар катта миқдорда яшил массани ҳосил қиладилар.\nТупроқни фосфор ва калий билан бойитиш учун 600-700 кг/га суперфосфат ва 120-180 кг/га калийли туз берилади.\nФосфор ва калий ўғитлари ерни ҳайдашдан олдин, органик ўғитлар эса кейин сочиб юборилади.\nОрганик ўғитларни тупроққа солиш учун боғни барпо этишдан олдин тупроқ 27-30 см чуқурликда ҳайдалади, йирик кесакларни майдалаш, намликни сақлаш ва боғни режа бўйича жойлаштириш учун борона қилинади. Қияликларда шудгорлаш усули билан барпо этилган террасалар (12° гача) трактор ёрдамида 4-6 марта ҳайдалади. 15 дан 20-25°С гача бўлган қияликларда зинапоясимон террасалар булдозер ёки террасёр-юмшатгич ёдрамида барпо этилади. Террасалаш жараёнида улар оралиғидаги дарахтлар олиб ташланади (ёнғоқларга соя бермаслиги учун). Фақат буталарни қолдириш мумкин. Барча ҳолатда террасани кенглиги 4 м бўлиши лозим. Лалми боғлар учун террасалар горизонтал бўйича жойлаштирилиши лозим ва террасанинг тескари қиялиги 5-8 градусни ташкил қилиши лозим. Скамейкасимон террасаларни қуриб бўлгандан кейин тупроқнинг материк қисми ағдармасдан чукур юмшатилиши лозим бўлади.\nБутков Е.А. (2009). Ўзбекистонда ёнғоқни боғ типида плантацияларини барпо қилиш бўйича тавсиялар. Тошкент.


Сурхонда одамлар тингланмоқда: очиқ мулоқот жараёнлари натижалари – Сурхон тонги\nБош саҳифа / Жамият / Сурхонда одамлар тингланмоқда: очиқ мулоқот жараёнлари натижалари\nМарт 19, 2021\tЖамият Изоҳ қолдириш 151 Кўрилди\nҲа, бу ҳаёт. Унинг турфа кўчалари, сўқмоқлари бор. Улардан ўтаётиб гоҳ қоқиламиз, гоҳ ошиғимиз олчи бўлса, баъзан боши берк кўчага киргандай муаммоларимиз қаршисида ожиз қолганча тентираймиз, нажот излаймиз. Айни ўша пайтда бизга қўл чўзган одамлар кўзимизга чўғдай, авлиёдай кўрина бошлайди. Чунки, уни Яратганнинг ўзи кўнглига солиб, бизга йўлиқтирганини сезиб турамиз. Демак, илинж бор…\nБир фикр келаверади хаёлга, агар сайёр қабул бўлмаганда, раҳбарлар ҳудудларга бориб, одамлар билан учрашмаганда бу ишлар қаерда эди, дейсиз. Балки ҳали ҳам кабинетдан чиқмай, ҳеч нимани ҳис қилмай ўтираверармидик… Бу тўғри олиб борилаётган сиёсатнинг натижаси аслида.\nОлдинги Вакциналар туманларга қандай етказилади?\nКейинги Surxonliklarni quvnatgan Navro’z sayli


АҚШ президенти Ўзбекистонга янги элчи тайинлади\n21 октябр 2021, Тошкент вақти: 22:20\nПрезидент Барак Обама америкалик таниқли сиёсатчи Жорж Кролни АҚШнинг Ўзбекистондаги элчиси этиб тайинлади.\nБу ҳақда Оқ уй матбуот хизмати хабар тарқатди. Эндиликда Жорж Крол номзодини АҚШ Сенати маъқуллаши лозим.\nДипломат фаолиятини 1982 йилда бошлаган Жорж Крол айни пайтда АҚШ Давлат котибининг Жанубий ва Марказий Осиё бўйича ёрдамчиси ҳисобланади.\n2003-2006 йилларда Жорж Крол АҚШнинг Беларусдаги элчиси бўлган. Бундан ташқари у АҚШ ҳукуматининг Варшава, Деҳли, Санкт-Петербург, Москва ва Киевдаги хорижий миссияларида фаолият юритган.\nЖорж Крол ўтган йилнинг ноябр ойида Ўзбекистонган сафар қилган эди.


Боғларда қишки тадбирларни ўтказиш бўйича тавсиялар - Ўзбекистон Республикаси Қишлоқ хўжалиги вазирлиги\nБоғларда қишки тадбирларни ўтказиш бўйича тавсиялар\nБоғ-токзорлардан мўл ва сифатли ҳосил олиш учун ҳозирдан тайёргарлик кўриш зарур. Қатор оралари ҳайдалмай қолган боғларда 25–30 см чуқурликда ҳайдаш, шўрланган ерлар атрофидаги коллектор ва зовурларни тозалаш ишлари бажарилади. Ёғингарчилик кам бўлиб, намгарчилик етарли бўлмаган боғ қатор ораларига қишки яхоб суви бериш, бунда ҳар бир гектарга 1500–2000 м3 сув сарфланиб, 4–5 кун давомида суғориш керак.\nҲаво ҳарорати +5оСдан юқори бўлганда уруғли мева дарахтлари хусусан олма, нок, беҳининг синган шох-шаббалари, нобуд бўлган пўстлоқлардан ва зараркунанда захираларидан тозалаш ишлари бажарилади. Дарахтларга ёққан қорларни силкитиш, яъни ёққан қор шохларни синдирмаслиги олдини олиш чоралари кўрилади.\nИлиқ ҳаво ҳароратида уруғли мева дарахтларига шакл бериш, буташ, сийраклаштириш ишлари давом эттирилади. Қуриган дарахтлар олиб ташланади.\nБоғларда дарахтларни буташдан асосий мақсад :\n1. Дарахт шохларини бир текис жойлаштириб, шох-шабба учун мустаҳкам скелетни шакллантириш.\n2. Дарахтларни эрта ҳосилга кириши учун қулай шароит яратиш.\n3. Шох-шаббанинг барча қисмини бир текис яхши ёритилишини таъминлаш.\n4. Дарахтлар ҳаётининг бутун даврларида уларнинг ўсиши ва ҳосил бериши ўртасидаги физиологик мувозанатни бошқариб туриш.\n5. Дарахтларнинг ҳосилдорлиги ва жойлаштириш схемасига мувофиқ ҳолда уларнинг шох-шаббаси ўлчамини чеклаб туриш.\n6. Дарахтларнинг ёшини инобатга олган ҳолда уларнинг ҳар бир тур ва навидан юқори сифатли мўл ҳосил олишга эришишдир.\nБоғ-токзорларда қўлланиладиган қишлоқ хўжалик машиналари, агрегатлари ва транспорт воситаларини таъмирлаш ишлари олиб борилади.\nБоғлар зараркунанда ва касалликларига қарши ҳимоя воситаларини ғамлаш ҳамда имкон даражасида экин қатор орасига органик ўғитларни солиш, чунончи паст бўйли интенсив боғларга гектарига 60–80 т, ўрта бўйли олмазорга гектарига 50–60 т, кучли ўсувчи боғларга 30–40 т гўнг солиш керак. Уруғли ва данакли боғларда дарахтларнинг туп тагларидаги тупроқ ағдариб чопилади, тўкилган барглар ва бегона ўтлар йўқ қилинади.\nБоғларда олма, нок ва беҳи дарахтлари асосий навларининг танасига эркин ўсишини таъминлаш мақсадида шакл берилади.\nСийрак ярусли тизим бўйича тўлиқ шакллантирилган мева дарахти биринчи тартибдаги 2–4 шохидан иборат бўлади. Биринчи тартибдаги она шохлари билан бирга иккинчи ва учинчи тартибдаги шохлар ҳам шакллантирилади. Иккинчи шох биринчисидан 25–30 см оралатиб шакллантирилади. Учинчи тартиб шохлари ҳам шу тариқа шакллантирилади. Иккинчи ва учинчи тартибнинг скелет шохлари ён томондан ўсган бўлиши керак. Пастки оналик шохларда иккинчи тартибнинг 2–3, қолганларида 1–2 та новда қолдирилади. Иккинчи тартиб шохларида учинчи 1–2 новдаси қолдирилади. Кучли ўсган ён шохларни кесиб, ярим скелет шохларга айлантирилади. Скелет ва ярим скелет шохлар ўртасида ўсган ён куртакларни кесиб ёки эгиб ҳосил шохларга айлантирилади.\nШох-шаббага шакл беришда етакчи шох билан шох-шабба ўртасидаги боғлиқларни сақлаб қолишга аҳамият бериш зарур, яъни марказий шох доимо биринчи тартибдаги шохчалардан 20–25 см узунроқ бўлиши, биринчи тартибдаги шохчалар ҳам ўз навбатида иккинчи тартибдагилардан шунчага узунроқ бўлиши керак. Асосий шох ёнида ўсувчи рақиб шохлар кесиб ташланади. Агар рақиб шох асосий шохдан кучлироқ ва яхшироқ йўналган бўлса, рақиб шох қолдирилиб, асосий шох кесиб ташланади ёки эгиб қўйилади. Шох-шаббаси тор пирамидал шаклдаги навларнинг шох-шаббасини кенгайтириш учун биринчи тартибдаги асосий шохлар иккинчи тартибдаги ташқи ён шохлар устига ўтказилади ва ўсиш бурчагини кенгайтириш мақсадида пастга эгиб қўйилади.\nШох-шаббаси ёйиқ олма навларининг биринчи тартибдаги шохларини иккинчи тартибнинг юқорига қараб йўналган шохлари устига ўтказилади. Шох-шаббанинг асосий шохларига шакл берилгандан сўнг марказий етакчи тана 45°бурчак остида якка ўсган ён шох баландлигида кесилади. Шунда дарахтнинг бўйи пастлашиши туфайли шох-шабба ички қисмининг яхшироқ ёритилишига қулай шароит яратилади.\nШу мақсадда биринчи тартибдаги тик ўсган шохлар иккинчи тартибнинг ташқи ён шохлари устига ўтказилади.\nМева дарахтлари шох-шаббасини дастлабки беш-етти йил давомида шакллантириш лозим. Бунда дарахтларнинг тур ва нав хусусиятларини инобатга олган ҳолда буташ керак.\nОлма дарахтлари ҳосилга кира бошлаганидан бошлаб 6–15 ёшгача шох-шаббаси сийраклаштирилади: бир-бирига халақит берадиган ва шох-шаббани қоронғилаштирадиган барча новдалар олиб ташланади. Суст новда чиқарадиган, асосан ҳалқасимон (кольчатка) ва мураккаб ҳалқасимон-ҳосилли шохларда мева тугадиган навларда барча тартибдаги скелет шохлардан ўсиб чиққан бир йиллик шохларни қисқартириш давом эттирилади.\nКучли шохланадиган олма навларда фақат узунлиги 60 см.дан кўпроқ ўсган шохлар қисқартирилади. Шохлар меъёрида ўсганда (40–45 см), қисқартирилмайди. Уларнинг йиллик ўсиши 15–20 см. гача камайганда, бўйини 35–40 см атрофида сақлаб туриш мақсадида, бу шохлар қисқартирилади. Ён томондан ўсиб чиққан шохларни эгиб ёки қисқартириб, улардан мева шохлари ҳосил қилинади.\nДарахт тўлиқ мевага кирган даврда навларига қараб 8–15 ёшгача ўтказиладиган буташлар уларнинг бўйи ва ҳосилдорлигини сақлаб қолишга қаратилади. Бу вақтда дарахтлар ёш давридагига нисбатан камроқ буталади, фақат майда, шох-шаббани, қоронғилаштирувчи ва бачки шохлар олиб ташланади, алоҳида ўсган ва янги ҳосил бўлган узун шохлар қисқартирилиб, мева шохларига айлантирилади. Катта шохлар эса бир-бирига ўзаро боғлиқ ҳолда кесилади.\nАгар скелет шохлар учининг ўсиши ҳосилнинг ҳаддан ташқари кўплиги ёки агротехниканинг ёмонлиги туфайли 15–20 см. гача қисқарса, у ҳолда ўсишни кучайтириш мақсадида 2–3 йиллик шохлари кесилади, чеканка қилиб қисқартирилади, кейинги йилларда ўсиб чиққан заиф шохлар олиб ташланади. Бундай тадбир мева берадиган дарахтларда шохларнинг меъёрида ўсиши учун вақти-вақти билан ўтказиб турилади. Бу даврда ерга осилган, касал ва синган шохлар кесиб ташланади.\nСкелет шохлар учининг ўсуви анча заифлашиб, 10–15 см бўлиб қолса, ён томонга ўсган шохлар яхши ўсиши учун тахминан беш-олти йиллик шохлари қисқартирилади. Мураккаб ҳалқасимон ва мева шохлар, уларнинг ҳолатига кўра, учдан бир қисмига ёки ярмига қисқартирилади.\nБачки ярим скелет шохларни алмаштириш ёки уларни мева шохларига айлантириш мақсадида шакллантирилади, ортиқчалари олиб ташланади, жароҳатланган жой атрофидаги бачки шохлар вақтинча қолдирилади.\nҲосил мўл бўлиши кутилаётган йилларда буташ йўли билан ўтган мавсумда шаклланган гул куртаклари сонини камайтириш келгуси йил ҳосил заминини яратиш мақсадида агротехник тадбирларни ўз вақтида ва сифатли ўтказиш ҳисобига янги куртакларни шакллантириш зарур.\nКам ҳосил олинган йилларда камроқ буташ йўли билан илгари шакллантирилган гул куртакларини сақлаб қолиш керак. Аксинча кучли бутаб, баҳорда сийраклаштириш йўли билан келгуси йил ҳосили учун шакллантирилган гул куртаклари сонини қисқартириш зарур.\nИнтенсив боғларда дарахтлар пакана пайвандтагга уланганлиги боис кўчатларга алоҳида шакл берилади. Ёш дарахтларга эса веретино усулида шакл берилади. Бунда асосий лидер новда қолдирилиб, ёнига кўпроқ новда беришга қаратилади, яъни шохлатилади. Шакл беришда дарахтнинг асосий лидер шохида штамби учун 50 см қолдирилиб, ундан юқорисига 8–10 та кўз, ундан сўнг яна шип учун 3 та кўз қолдирилиб, ортиқчаси кесилади.\nКелгусида етарли шохлаши учун 50 см танасидан юқорида жойлашган 3 та кўз ойсимон шаклида (кўчат кўчатхонасида шохланмаган бўлса) кўзни ўсиш қисмидан кербовка (кесма) қилинади ва яна учта кўз ташлаб яна учта кўз тўғри чизиқ шаклида кербовка қилинади. Бу жараён дарахт ўса бошлаган даврида қилинса яхши натижа беради.\nКейинги йиллари интенсив боғларда Бактериал куйиш касаллиги дарахтларга жиддий зарар келтирмоқда. Бунда асосан дарахтларнинг пайвандтаги зарарланади. Эрта баҳорда гул тугунчалари ва новдалари зарарланиб, пайванд қилинган ердан кўпгина ҳолларда сариқ суюқлик чиқа бошлайди.\nЗарарланган гул тугунчалари қуриб, қўнғир тусга кириб, новдаларни учи эгилиб, пастга қараб қурий боради. Баъзи ерларда сарғиш суюқлик чиққач, тамоман қуриб қолади, новданинг пўсти тарам-тарам бўлиб ёрилади.\nКасалликка қарши дарахтнинг барги 60–70% тўкилгандан сўнг Бордо суюқлигининг 3 фоизли эритмаси билан яхшилаб ишлов бериш керак. Бунда интенсив боғларда илиқ кунлари ҳар бир гектар боғга тахминан 30 кг мис купороси ва 30 кг оҳак 1000 л. сувда аралаштириб пуркалади. Эрта баҳорда ушбу тадбир қайтарилади.\nТокзорларда таъмирлаш ишлари темир-бетон устунларни тўғрилаш, симларни тортиш, гектарига 30–40 т гўнг солиш, 1–2 марта яхоб суви бериш (1200–1500 м3/га) ҳамда шўр ювиш, коллекторларни тозалаш ишлари олиб борилади.\nЮқоридаги агротехник тадбирлар ўз вақтида бажарилса, боғ-токзорлардан юқори ҳосил олишга пухта замин тайёрланади.\nР.Абдуллаев, Х.Абдуллаева, Ж.Агзамходжаев


АҚШ президенти «Forbes» рейтингида нечанчи ўринда?\n07.10.2019 11:23 0 2344\n«Forbes» ёзишича, президент Дональд Трамп шу йил давомида АҚШнинг энг бой фуқаролари рейтингида 16 поғонага пастлаган.\nЖурнал хабарига кўра, Трампнинг бойлиги сўнгги икки йилда деярли ўзгаришларга учрамаган ва тахминан $3,1 млрд.ни ташкил этмоқда. Бу йил «Forbes» америкалик президентни «топ-400»нинг 275-қаторига жойлаштирди. Умуман олганда, Трамп президентлик йилларида 119 поғонага пастлаган.\nАҚШнинг энг бой фуқаролари учлиги ўзгаришсиз қолмоқда. Биринчи ўринда — «Amazon» асосчиси Жефф Безос ($114 млрд.). Иккинчи ўринда — «Microsoft» асосчиси Билл Гейтс ($106 млрд.), учинчи — сармоядор Уоррен Баффет ($80,8 млрд.),\nМарк Цукерберг («Facebook») тўртинчи ўринда — 69,6 миллиард доллар, Ларри Эллисон («Oracle») — 65 миллиард доллар.\nШуни ҳам қўшимча қилиш керакки, 275-ўринда Дональд Трамп ёлғиз эмас, яна 11 нафар миллиардер у билан тенг бойликка эга.\nмиллиардер Доналд Трамп Forbes\nХориж 22/01, 10:06\nХориж 13/01, 11:08\nХориж 10/01, 21:12\nПрезидент Трамп – карикатурачилар нишонида! (фото)


Бош прокуратура уйини долларга сотган эркак қўлга олингани ҳақидаги хабарни рад этди - UzNews.uz\nФуқаролар қўлга олингани ва уларга нисбатан жиноят иши қўзғатилгани ҳақидаги хабар ёлғон бўлиб чиқди.\nАввалроқ тармоқларда 2 хонали уйни 25 минг АҚШ долларига сотаётган вақтда фуқаролар Р.Т. ҳамда Н.Л.ларнинг департамент ходимлари томонидан ушлангани тўғрисида хабарлар тарқалган эди.\n“Расман маълум қиламизки, Бош прокуратура ҳузуридаги департамент ходимлари томонидан бундай тадбир ўтказилмаган ва ўз-ўзидан фуқаролар Р.Т. ҳамда Н.Л.ларга нисбатан Ўзбекистон Республикаси Жиноят кодексининг 177 ва 189-моддалари бўйича жиноят иши қўзғатилмаган", - дейилади Бош прокуратура хабарида.\nЎзбекистонда коронавирусга чалинганлар сони 31 мингдан ошди.


Абубакр Шиблий - Parstoday\nдекабр 16, 2018 14:07 Asia/Tashkent\nАйрим тазкиранавислар “бу орифнинг Шиблий ном олишига унинг Шиблия қишлоғидан бўлгани сабаб бўлган,” деб таъкидлашган.\nЎзини “Худонинг энг камтарин халқи” дея атаган Абубакр Шиблий ҳижрий-қамарий 247 йилда Сомиро ё Бағдод шаҳарларида туғилгани тахмин қилинади. У аслида хуросонлик ва Шиблия аҳлидандир. Бу минтақа Мовароуннаҳрдаги Сайҳун ва Самарқанд ўртасида жойлашган Истарафшан қишлоқлардан биридир.\nЎз илми билан жаҳон аҳлини ҳайратга солган Шайх Абубакр Шиблий ҳам ўз даврининг тенги йўқ илм аҳлларидан бири ҳисобланган. Аллома Жунайд Бағдодийнинг шогирди Мансур Ҳаллож билан бир даврда яшаб, ҳамфикр дўст бўлгани ва авлиёлик даражасига етгани тарихий битикларда қайд этилган.\nМавжуд тарихий ҳужжатларга мутобиқ, Қарши шаҳрининг шарқий-жанубий қисмида жойлашган Шибли қишлоғи Шайх Шиблий ҳазратлари яшаган манзилгоҳ саналади. Қишлоқнинг шарқий томонида шайх Шиблийнинг зиёратгоҳи жойлашган. Шу ердаги қадимий қабр эса у кишига нисбат берилади. Қабр яқинида улкан масжид ҳам қад ростлаб турибди. Масжид томи ёғоч меъморчилиги услубида ёпилган. Ўртадаги ёлғиз устунга сифатли ишлов, шакл берилган. Ёғочлар тўрт томондан ушбу устунга бирлаштирилган. Вассалар ҳам дид билан ишланиб, жуфтлаштириб терилган. Том вассалари ва ёғочлари ўз даврида табиий ранг-бўёқлар билан нақшланган. Масжиднинг уч тарафи айвон билан ўралган. Айвонларни тўққизта улкан устунлар кўтариб турибди. Масжид биноси тархининг тузилиши, уни ўз даврида шу атрофдаги асосий саждагоҳлардан бири бўлганидан дарак беради.\nЎрта асрда яшаб ижод этган олиму уламолар, шоиру тарихнавислар ўз исмига таваллуд топган шаҳар ёки қишлоқлари номини нисба сифатида қабул қилганлар. Демак, бу Шибли қишлоғи шайх Шиблий таваллуд топганига қадар ҳам мавжуд бўлганини билдиради. Сабаби шайх Абубакр Муҳаммад ҳам ўзига “Шиблий” нисбасини қабул қилиб олганки, бу билан Шибли қишлоғилик эканини англатади.\nШайх Абубакр Шиблий ҳаёти, фаолияти ҳақида кўплаб тарихчилар, тазкиранавислар, олимлар баҳоли қудрат ўз асарларида тасвирлашга ҳаракат қилишган. Уларда алломанинг илм салоҳияти, кароматлари кўрсатиб ўтилган.\nҲатто буюк Алишер Навоий ҳазратлари ҳам машҳур “Насойим ул-муҳаббат мин шамойим ул-футувват” асарида 77 та шайх-авлиёларнинг ҳаёти ва фаолияти ҳақида қисқа маълумот берар экан, шайх Абубакр Шиблийга ҳам маълум ўрин ажратган.\nШиблийнинг отаси аббосийлар халифаси вақтида катта ҳожиб, дарборга кирувчи эшикларни назоратчиси эди. Шиблийнинг ўзи ҳам ҳожиб эди ва кейинроқ Дамованд ҳокими этиб тайинланади. У тасаввуфга юз тутишидан олдин, яъни Дамованд ҳокими бўлган вақтида Бағдоддан бир мактуб олади. Мазкур мактубда ёзилган таклифга кўра, Шиблий Рай ҳокими ва бир гуруҳ мансабдорлар билан Бағдодга халифа ҳузурига боришади. Бағдод халифаси ўша вақтдаги одатларга мувофиқ муҳмонларга биттадан тўн совға этади. Улар Бағдоддан қайтаётган вақтда атса уради ва оғиз-бурнини ўша халифа берган чопоннинг енги билан артади. Шиблийнинг шериклари бу хабарни халифага етказадилар. Халифа ушбу ишдан ғазабланиб, Шиблийдан совға қилган тўнини қайтариб олади ва уни мансабидан бўшатади.\nШиблий ушбу воқеадан кейин ҳушёр бўлади ва ўзича ўйлайди: “ Агар бирон киши халифа, яъни султони оламнинг тўнини юзини тозалаш учун фойдаланганидан кейин бу тарзда жазоланса, уни сочоқ сифатида ишлатган кишининг ҳоли не кечар экан?”\nРивоят қилишларича, Шиблий ушбу воқеалардан сўнг халифа олдига боради ва ушбу сўзларни унга айтади: “Эй Амир, сиз фақат Аллоҳ бандаларидан бири сиз ва тўнингизнинг қадри ҳам барчага маълумдир ва унга ҳурматсизлик қилишларини истамайсиз. Бироқ шу нарсани билингким, олам Парвардигори дўстлик ва маърифатдан тикилган тўнни менга ато қилган ва У ҳам ушбу тўнни бошқа бандалар учун сочоқ сифатида ишлатилишини хоҳламайди.”\nАйтишларича, Шиблий ушбу сўзларни айтганидан кейин халифа дарборидан чиқиб кетади эронлик машҳур ориф Жунайдга мурид бўлиш учун унинг олдига боради. Айрим ривоятларда олти йил ва айрим маълумотларда 14 йил давомида у Жунайдга шогирдлик қилади. Машҳур ориф Жунайд аввалига Шиблийни шогирдликка қабул қилади ва унга бир неча муддат гадолик қилиш, Дамованд халқидан розилик олиш ва муридлар хизматида бўлишни тавсия этади.\nШайх Аттор Нишопурийнинг “Тазкират ул-авлиё” китобида ёзилишича, Шиблий Жунайднинг олдига боради ва айтади: “Сиз Ҳақнинг таниш гавҳари ва Унга яқин бўлиш рамзини биласиз. Уларни менга бахшида этинг ва ёки сотинг.\nЖунайд айтади: “ Агар мен уларни сотсам, сен уларнинг баҳосини тўлолмайсан ва сенга бахшида этсам, осонгина қўлга киритганинг учун уларнинг қадрига етолмайсан. Шу сабабдан сен ҳам менга ўхшаб, ўзингни ушбу денгизга сол ҳамда сабр ва интизорлик билан гавҳарни ўзинг қўлга кирит. Ҳақ таолони таниш ва Унга яқин бўлиш рамзига эришиш учун сен муомала қилишинг лозим.”\nШиблий қабул қилади. Жунайд унга айтади: “Бир йил давомида фақат гадойлик, тиламчилик қиласан ва бошқа ишлар билан умуман шуғулланмайсан.”\nШайх Абубакр Шиблийнинг Дамовандаги мақбараси\nХожа Яъқуб Юсуф бин Ҳасан Бузунжердий Ҳамадоний\nЭроннинг машҳур шоири ва орифи Шайх номи билан танилган Абусаид Абулхайр.


Нарх-наво халқни чарчатяпти\nЎзбекистонда кейинги ойларда озиқ-овқат нархининг кескин ошиб кетиши кузатилаётир. Айрим вилоятларда нон ва ёғ сингари энг зарур озиқ-овқат маҳсулотлари тақчиллиги ҳам юзага келган.\nЎзбекистон раҳбарияти бу йил мамлакатда 6 миллион 175 минг тоннадан зиёд ғалла етиштирилганини эълон қилган бир пайтда аҳоли ун ва ун маҳсулотлари тақчиллигидан азият чекаётир.\n“Етиштирилган ғалламиз ўзимизга етадиган миқдорда экан, ҳайронман, ўзимизнинг буғдой қаёққа кетди?! Дўконда ун йўқ. Ёғ масаласида ҳам аҳвол шу”,- дейди оддий фуқаролардан бири.\nХоразм вилоятининг Питнак шаҳрида яшовчи нафақахўр Болтабой Бобожонов сўзларига кўра, озиқ-овқат нархи ошиши давом этса, аҳоли мушкул вазиятларга тушиб қолиши мумкин.\n“Халқнинг яшаш шароити жуда оғир. Айниқса, биз нафақахўрлар девона бўлдик. Тирикчилик қилиш жуда оғир. 1 кг гуруч 1500 сўм, 1 кг ëғ 2700 сўм. Буғдой 1200 сўм. Бу қанақа замон бўлди!? Келажак нима бўлади!?”- дейди қария.\nСамарқандлик Комилжон Ашуров ҳам Хоразмдаги аҳвол Самарқандда ҳам кузатилаётганини билдирди.\n“Мол гўшти 6500 сўм, шакар 1400 сўм бўлди. Гўштни қурби етиб олиб ейдиганлар ҳам бор. Кўпчилик агар ўз қозонида ҳафтада бир марта гўшт кўрса, шунга ҳам қувонади. Бир ойда бир марта қозони гўшт кўрмайдиган оилалар ҳам бор”,- деди К.Ашуров.\nҚашқадарёда ҳам аҳвол қувонарли эмас.\n“Биз рекорд даражада буғдой ҳосилини олдик. Ўзбекистонда “Жасорат”, “Ғалаба” деганга ўхшаган медалларни тарқатиб ташлади. Натижа қандай? Дўконда 1 кг ун йўқ. Отлиққа ҳам йўқ. Ўзи умуман уннинг таги йўқ. Гуруч 2000-2500 атрофида. Нархлар ошиб кетди. Халқнинг 99 фоизи ночор ҳолатга келиб қолган”,- дейди қаршилик Нодир Аҳатов.


1. Эрдоған: АҚШ бошчилигидаги коалиция террористларни қўллаб-қувватламоқда\nТуркия Жумҳурияти президенти Режеп Тайип Эрдоған АҚШ бошчилигидаги коалиция ИШИД каби террорист гуруҳларни қўллаб-қувватлаётгани ҳақида далиллари мавжуд эканини эълон қилди.\n2. 2006 йил 30 декабрда дорга осилган Саддам Ҳусайндан кейинги Ироқ\nРоса 10 йил муқаддам, 2006 йил 30 декабрда Ироқ собиқ президенти Саддам Ҳусайн дорга осилганди.\n3. ТЕРРОРИЗМГА ҚАРШИ "КУРАШ"ДА ЯНГИ БРЕНД: ҲАМЗА БИН ЛАДЕН!\n4. Барбод бўлган Яқин Шарқ: 4 мамлакат ўрнида 13 яримдавлат\nЛивия, Ироқ, Сурия ва Яман бир неча йиллардан бери жаҳон ҳамжамиятида турли даражада тан олинган 13 та ярим давлатлардан иборат бўлиб қолди.\n5. "АҚШ президентига суиқасд режалаштирган ўзбек" лойиҳаси Америка жосуслик ташкилотларининг энг муваффақиятсиз иши бўлди\n“Ислом давлати” номидаги гуруҳ пайдо бўлди-ю, “Ўзбекистон ислом ҳаракати” глобаллашув йўлига кирди-қўйди. Балки, Марказий Осиёнинг вақт ўтиб, “Ислом давлати” “нишони”га айлантириш учун, бу минтақага боғловчи кўприк керак бўлиб қолгандир?\n6. АҚШ Жосуслик хизматларининг асосий мақсади - Ўзбекистоннинг ёрқин келажаги!\nЁки “жинними бунақа сарлавҳали мақола ёзган журналист?” дея асабингиз бузилдими?\n7. АҚШ манфаатига хизмат қилаётган Навбаҳор Имомовага кенг жой бераётган ЎзА, "Озодлик" билан "ҳамкорлик меморандуми"ни қачон имзолайди?\nқачондан бери ҳаттоки Ўзбекистон ҳудудида ҳам Ўзбекистон манфаатларини бир тийинга олмайдиган, АҚШ манфаатини ҳимоя қилишни ўзига мақсад билган нашр ходимига бундай эътибор пайдо бўлди?\n8. Ўзининг "сўз ва фикр эркинлигидан" фойдаланиб жиҳодни ва ИШИДни тарғиб қилган 26 ёшли йигит узоқ муддатга қамалди\nХуллас, эркинликни “эркинлик”дан ажратиб олмасак, ҳолимизга маймунлар йиғлаши ҳам шарт бўлмай қолади.


ИШЧИ ГУРУҲ — СУРХОНДАРЁДА / ADOLAT ижтимоий-сиесий газетаси\nСайловлар якунланди. Депутатлар сайланди. Халқ вакиллари сайловчиларига берган ваъдаларини унутдими? Энди улар аҳолини эшитмайдими? Ушбу саволларга жавобан Қонунчилик палатаси Спикери ўринбосари Наримон Умаров бошчилигидаги “Адолат” социал-демократик партияси фракцияси аъзоларидан иборат ишчи гуруҳ Сурхондарё вилоятида ўрганиш ишларини олиб борди. Ташрифнинг асосий мақсади маҳаллий кенгашлар фаолиятини самарали ташкил этиш, партия томонидан сайловолди жараёнларида кўтарилган масалаларни ҳал этиш бўйича чора-тадбирларни белгилаш ҳамда ҳудудда аҳолига кўрсатилаётган тиббий хизмат ҳолати билан яқиндан танишишдан иборат бўлди.\nМУРОЖААТНОМА ВА сайловолди дастурида кЎтарилган масалалар\nДастлаб Термиз шаҳридаги вилоят касаба уюшмаларида партия фаолиятини янада жонлантириш, Сайловолди дастурда белгиланган вазифалар ижросини таъминлашга қаратилган лойиҳаларни ишлаб чиқиш, амалга ошириладиган ишларни оммавий ахборот воситаларида кенг ёритиш масалалари бўйича туман ва шаҳар кенгашлари раислари билан амалий мулоқот бўлиб ўтди. Тадбирда партиянинг вилоят кенгаши вакиллари, шаҳар ва туманлар кенгашлари раислари, депутатлари ва БПТлар аъзолари иштирок этишди.\nУчрашувни партиянинг вилоят кенгаши раиси Рустам Ҳамраев кириш сўзи билан очиб, тадбирнинг мақсад ва моҳияти хусусида иштирокчиларга тушунтириш берди.\nШундан сўнг партия Сиёсий Кенгаши раиси Наримон Умаров сўзга чиқиб, Президентимизнинг жорий йилги Мурожаатномаси ҳамда партиянинг Сайловолди дастурида белгиланган устувор мақсад ва вазифалар ижросини таъминлаш, тарғибот-ташвиқот ишларини кучайтириш, депутатлар учун ўқувлар ташкил этиш ва фаолиятини такомиллаштириш лозимлиги юзасидан фикр билдирди. Шунингдек, коррупцияга барҳам бериш, суд-ҳуқуқ тизимидаги ислоҳотларни янада чуқурлаштириш ва аҳолига кўрсатилаётган тиббий хизмат сифатини яхшилашга эришиш партия вакиллари олдида турган долзарб вазифа эканлигига алоҳида тўхталди.\nТадбирда маърузачилар томонидан Ўзбекистон “Адолат” социал-демократик партиясининг янги “Юксак ҳуқуқий маданият — мамлакат тараққиёти гарови” лойиҳаси тақдим этилди. Лойиҳани амалга ошириш бўйича қилиниши лозим бўлган ишлар режаси йиғилганларга атрофлича тушунтирилди.\nАйтиш жоизки, лойиҳанинг асосий мақсади жамиятда ҳуқуқий онг ва ҳуқуқий маданиятни юксалтириб бориш, қонун устуворлигини таъминлашдан иборатдир.\nСўнгги йилларда миллий ҳуқуқ тизимини тубдан ислоҳ қилиш, жамиятда ҳуқуқий маданиятни шакллантириш борасида сезиларли ишлар амалга оширилди. Шу билан бирга, инсон ҳуқуқ ва эркинликларига, қадр-қимматига ҳурмат муносабатини шакллантиришга, фуқароларнинг ҳуқуқий саводхонлик даражасини оширишга тўсқинлик қилувчи бир қатор муаммо ва камчиликлар сақланиб қолинмоқда.\n“Олтинсой воҚеаларИ” Ҳам ёдга олинди\nҲуқуқий онг ва ҳуқуқий маданиятни юксалтиришда шахсий манфаатлар ҳамда жамият манфаатлари ўртасидаги мувозанатни сақлаш ғояларини аҳоли онгига сингдириш ишларининг етарли олиб борилмаслиги ҳам қонун устуворлигини таъминлашга ўзининг салбий таъсирини кўрсатмоқда.\nМаърузачилар Олтинсой туманида юзага келган воқеаларнинг асл сабаби ҳуқуқий онг ва ҳуқуқий маданиятнинг етишмаслиги оқибати эканлиги, шу нуқтаи назардан жамиятда ҳуқуқий онг ва ҳуқуқий маданиятни юксалтириш “шахс — оила — маҳалла — таълим муассасаси — ташкилот — жамият” принципи бўйича тизимли ва узвий ташкил этилиб, бунда партия вакиллари ҳамда депутатлар ҳар бир маҳалла кесимида сиёсий ўқувларни жонлантириши, юзма-юз мулоқотларда мунтазам ҳуқуқий тушунчалар бериб бориши лозимлигини таъкидлашди.\n— Бугунги депутатнинг олдида жуда катта вазифа ва масъулият турибди, — деди Олий Мажлис Қонунчилик палатаси депутати Н.Умаров. — Айниқса, аҳоли мурожаатларини ижобий жиҳатдан ҳал этиш ҳар бир депутатдан билим, тажриба ва масъулият талаб этади. Аниқ ва мақсадли вазифалар барча депутатларнинг ташаббускорлигини оширишга хизмат қилади.\nТадбирда партия томонидан илгари сурилган долзарб лойиҳа ва ғоялар иштирокчилар томонидан қўллаб-қувватланди. Партия лойиҳалари ижросини таъминлаш, аҳоли билан тизимли мулоқотни йўлга қўйиш юзасидан фикр-мулоҳазалар билдирилиб, партиянинг ҳудудий ташкилотлари ва депутатлик гуруҳлари олдида турган муҳим вазифалар белгилаб олинди.\nТадбир якунида партия сафида самарали фаолият юритган партия вакиллари ҳамда депутатлар Сиёсий Кенгаш раиси Наримон Умаров томонидан фахрий ёрлиқлар билан тақдирланди.\nМАҲАЛЛАДА МТМ ва ҚВП йЎҚ\nЎрганишлар давомида депутатлар Қумқўрғон туманидаги педагогика коллежида “Тўда”, “ўалаба”, “Шерозий”, “Меҳриобод” маҳаллалари аҳолиси билан мулоқот қилди.\nУчрашувда маҳаллий Кенгаш депутатлари, 3-сектор раҳбари, туман Ички ишлар бўлими бошлиғи Ўткир Рўзиев, тумандаги ижтимоий соҳа ташкилотлари раҳбарлари иштирок этди.\nНаримон Умаров жорий йилги Президент Мурожаатномасида сиёсий партиялар олдига энг асосий вазифа сифатида халқнинг, сайловчиларнинг ишончига путур етказмасдан, ҳар бир берилган ваъданинг устидан чиқиш вазифаси қўйилганини алоҳида таъкидлади.\nАсосий эътибор фуқароларнинг жамиятдаги ўрни, турмуш тарзи, иш фаолиятидаги қувончу ташвишларига, уларни қийнаётган муаммоларга қаратилди.\n— Дарҳақиқат, Мурожаатномада бизнинг юрагимиздаги жуда кўп гаплар айтилди. 30 йилдан ортиқ ўқитувчи бўлиб ишлаганман. Мурожаатномадаги ва “Адолат” СДП дастуридаги педагоглар мавқеини ошириш, дарсликлар сифатини такомиллаштириш, олий таълим қамровини кенгайтириш ҳақидаги вазифалар узоқ йиллардан бери бизни қийнаб келаётган эди.\nБиз ҳам ислоҳотларни тўла қўллаб-қувватлаган ҳолда, унга оз бўлса-да ҳиссамизни қўшишни истаймиз. Нафақада бўлсак ҳам ҳовлимизда экин-тикин қилишни хоҳлаймиз, аммо уни суғориш учун сув муаммоси қўл-оёғимизни боғлаб турибди, — дейди “ўалаба” МФЙ фаоли Пўлат Муродов.\nМазкур ҳолат юзасидан Наримон Умаровга 3-сектор бошлиғи Ўткир Рўзиев маҳаллалар юқорисида ер кўчиши натижасида ушбу маҳаллага келувчи ариқда сув камайиб кетгани, тез орада мазкур жарлик кўмилиб, сув миқдори кўпайишини маълум қилди.\nФуқаро Насиба Бобоназарова “Тўда” маҳалласида мактабгача таълим муассасаси ҳамда ҚВП мавжуд эмаслигини айтди. Наримон Умаров ушбу ҳақли талабни ҳал этиш учун масъул мутасаддиларга бўшаб қолган коллеж биносида мактабгача таълим муассасаси ва ҚВП учун жой ажратиш таклифини билдирди. Сектор раҳбари ушбу таклифни маъқуллаб, жорий йил сентябрь ойига қадар мактабгача таълим муассасаси учун мослаштиришга ваъда берди.\nБундан ташқари, тадбиркор Жамшид Тўрахонов бугуннинг талабидан келиб чиққан ҳолда, мазкур ҳудудда хусусий мактабгача таълим муассасаси очиш нияти борлигини, аммо бу масалани ҳал қилиш мақсадида туман ва вилоят ҳокимликлари, туман мактабгача таълим бўлими ва вилоят мактабгача таълим бошқармаси орасида сарсон бўлаётганини айтиб, ёрдам сўради. Наримон Умаров юртдошларига фойдаси тегиши учун интилаётган тадбиркорни сарсон қилишни ҳеч нарса билан оқлаб бўлмаслигини ва мутасаддилар ёрдамида бу ишнинг ижобий ҳал этилишига кўмаклашишини айтди.\nШунингдек, учрашув қатнашчилари ички йўлларни таъмирлаш, дори-дармонлар нархидаги тафовут, темир йўлдан ўтиш хавфсизлигини таъминлаш учун ер усти кўприги қуриш каби муаммолар борлигини айтишди.\nДепутатлар мазкур муаммоларни масъуллар билан биргаликда ҳал этиш чораларини кўришларини маълум қилишди.\nЭлектрон поликлиникалар эл хизматида\nВилоятнинг Термиз шаҳри ва Жарқўрғон туманида парламент қуйи палатаси депутатлари ташаббуси билан маҳаллий бюджет маблағлари ҳисобига намунавий электрон поликлиникалар ташкил этилган.\nУлардан бири — Термиз шаҳридаги кўп тармоқли марказий поликлиникаси бўлиб, унда таъмирлаш ишлари тўлиқ якунланмаган бўлса-да, аҳолига тиббий хизмат кўрсатиб келинмоқда. Фуқароларнинг фикри ўрганилганда, улар тиббий хизматдан мамнун эканликларини маълум қилишди.\nПоликлиника электрон тизимга ўтказилган бўлиб, аҳоли учун яратилган тиббий хизмат сифати намунали даражада ташкил этилган. Бунинг учун поликлиникада рўйхатдан ўтказиш тизими тўлиқ электрон жадвал асосида ташкил этилганлиги беморларнинг навбат кутиши муаммосини ижобий ҳал этди. Бу тизимнинг яна бир қулайлиги беморларга масофадан туриб, ўзи учун қулай бўлган вақтда шифокор кўригига навбат олиш имконини беради. Бундан ташқари, беморлар бир шифоркор қабулида бўлган пайтда иккинчи шифокор билан онлайн тарзда боғланиб, маслаҳат олиш имконига эга.\nШифокорлар ҳам ўз иш жойида электрон тизим орқали мутахассислар билан алоқага чиқиб, ташхисни муҳокама қилиш, ўзаро фикр алмашиш, тавсиялар олиш имконига эга бўлдилар. Бу тизимдан тиббиёт ходимлари, айниқса, беморлар жуда ҳам мамнун.\nЭлектрон поликлиника Сурхондарё вилояти бўйича 4 та ҳудудда шаклланган бўлиб, ушбу тизимни босқичма-босқич қолган туман шифохоналарига ҳам жорий этиш режалаштирилган.\nЯнги қурилган Сурхондарё вилоят ногиронларни реабилитация қилиш ва протезлаш маркази 100 ўринга мўлжалланган бўлиб, 2 та бино, яъни биринчи бино 60 ўринга мўлжалланган, иккинчи бино 40 ўринли бўлиб, протезлаш учун мўлжалланган бино ҳисобланади. Бу бинолар тўлиқ таъмирдан чиқарилган. Шу муносабат билан марказнинг 60 ўринли ногиронларни реабилитация қилиш бўлимини 1 ой муддат ичида ишга тушириш чора-тадбирлари кўрилди.\nҚўмқўрғон “Мурувват” ногирон болалар учун интернат уйи бўйича маҳаллий бюджет доирасида 600 миллион сўм маблағ ажратиш ҳамда қўшимча 2 дона кир ювиш (20-25 кг) ва қуритиш машиналари билан таъминлаш чораси кўрилди. “Мурувват” болалар уйининг Наврўз умумхалқ миллий байрами кунига қадар ишга туширилиши режалаштирилди.\n1936 ЙИЛДА ҚУРИЛГАН Онкология маркази...\nИшчи гуруҳ томонидан Сурхондарё вилояти онкология маркази ҳам ўрганилди. Ўрганиш жараёнида Чехия Республикасидан олиб келинган нур билан даволаш замонавий тиббий асбобларини ўрнатиш жараёнлари олиб борилаётгани аниқланди. Бу тиббий жамланма учун махсус хоналар таъмирланиб, мослаштириш жараёни ниҳоясига етказилмоқда. Вилоят онкология маркази таъмирдан чиқарилиб, реконструкция жараёнига хирургия бўлими киритилмасдан қолган. Шу билан бирга, мазкур бино 1936 йилда дала ҳовли учун қурилганлиги аниқланди. Бино эски, унинг ярми намгарчилик сабабли яроқсиз ҳолатга келиб қолганлиги беморлар учун ноқулайлик келтириб чиқармоқда. “Адолат” СДП фракцияси депутатлари томонидан касалхона учун янги бино қуриш бўйича таклиф берилиб, бу бўйича амалий ишлар бошлаб юборилди.\nВилоят онкология маркази мутахассислари билан суҳбатлашилганда беморлар учун зарур бўлган дори-дармон воситалари бўйича етишмовчилик ҳолатлари қайд этилди. Депутатлар таклифи асосида эҳтиёж юқори бўлган дори воситалари ва кимё препаратларини ўз вақтида, керакли миқдорда етказиб бериш масаласида ҳам мутасадди раҳбарлар билан келишиб олинди.\nболалар шифохонасидаги муаммолар...\nФарзандингизнинг тоби қочиб қолди, дейлик. Тузалиши учун зудлик билан шифохонага ётқизиш мақсадида тиббиёт муассасасига олиб келасиз. Кўрасизки, боласи касал битта сиз эмас экансиз. Қабул бўлимидаги навбатнинг узунлигидан англайсиз-ки, болалар шифокори олдига яқинлашиб бўлмайди. Кунни кеч қилиб, бир амаллаб ётқизишга навбат келганида, палатага кирсангиз 2 кишилик хонада 6 киши!\nАфсуски, бу боши ғам-кулфатдан чиқмайдиганлар тўғрисидаги одамни йиғлатишга мўлжалланган тўқима асар эмас, ҳаёт ҳақиқати. Ҳа, ҳа, ҳақиқат. Бунга биз Сурхондарё вилоятининг болалар кўп тармоқли шифохонасида гувоҳ бўлдик.\nМаълумки, Соғлиқни сақлаш соҳаси Қонунчилик палатаси назоратига берилган. Бундан ташқари, “Адолат” СДП аҳоли соғлиғини сақлашга энг асосий йўналиш сифатида қарайди.\nЎрганишлар давомида ижобий жиҳатлар билан биргаликда юқоридаги каби камчиликлар ҳам кузатилди. Жумладан, вилоят болалар кўп тармоқли тиббиёт маркази 380 ўринга мўлжалланган бўлишига қарамасдан, унда ҳозирги кунда 600 нафарга яқин беморлар даволанмоқда. Бу эса аҳоли ўртасида тиббиёт соҳаси вакилларига нисбатан норозилик, соҳадаги ислоҳотларга ишончсизлик уйғотмоқда.\nМамлакатимизда сўнгги йилларда туғилиш ҳамда болалар сони (0-18 ёш) ошиб боришига қарамасдан, Ўзбекистон Республикаси Молия вазирлиги томонидан ҳар йили ўринлар сони 5-7% га қисқартирилмоқда. Аксинча бу вазиятда қўшимча ўринлар учун эҳтиёжни ҳисобга олиш зарур. Туманларда тор доирадаги мутахассислар етишмаслиги сабабли беморлар вилоят болалар марказий шифохонасига мурожаат этишга мажбур бўлишмоқда.\nШифохона бош шифокори ушбу ҳолатни Термиз шаҳри ва унга ёндош туманларда бемор болалар учун тиббий хизмат сифатининг пастлиги, ўринлар сони етишмаслиги сабабли ушбу муассасада беморлар шикояти ошишига олиб келаётганини таъкидлади. Яқиндагина таъмирлаб топширилган қўшимча 60 ўринли бино ҳам масалага ечим бўла олмаяпти. Мазкур муаммони ўрганган депутатлар масала ечими юзасидан мутасаддилар олдига қуйидаги ечимларни таклиф этди:\nБиринчидан, қўшимча бино қуриш ва ҳудудлардаги шифохоналарда ўринлар сонини кўпайтириш орқали юкламани камайтириш мумкин.\nИккинчидан, шифохона бош шифокорининг таъкидлашича, гарчи кроватлар мавжуд бўлса-да, санитария нормаларига тўғри келмагани учун беморларни қабул қилишнинг иложи йўқ. Шунинг учун депутатлар санитария меъёрларига оид қонунчиликни такомиллаштириш масаласини илгари сурдилар.\nУчинчидан, бугунги кунда Сурхондарё вилоятидаги хусусий тиббиёт муассасаларида 2 мингга яқин ўринлар мавжуд бўлса-да, болаларни даволашга ихтисослашган муассасалар мавжуд эмас. Ушбу ҳолатни республикамизнинг бошқа ҳудудларида ҳам кузатиш мумкин. Шу боисдан, эҳтиёж юқори бўлган болаларни даволашга мўлжалланган хусусий шифохоналарни ташкил этмоқчи бўлган тадбиркорларга махсус имтиёзлар бериш, уларнинг олдидаги бюрократик тўсиқларни камайтириш лозимлиги таъкидланди.\nЖойларда юқоридаги каби муаммолар ҳамон ўз ечимини кутмоқда. Мамлакат эртасини, фарзандлар соғлиғини ўйлаган ҳеч бир раҳбарнинг уларга кузатувчи сифатида қараб туришга ҳаққи йўқ.\nАфсуски, сўнгги пайтларда тиббиёт ходимларига хизмат вазифасини кўрсатаётган ҳолатларда беморлар ва уларнинг қариндошлари томонидан ҳақоратлаш, ҳатто тажовуз қилиш ҳолатлари одатий ҳолга айланиб бормоқда десак, муболаға бўлмайди.\nОлий Мажлис Қонунчилик палатасидаги Ўзбекистон “Адолат” СДП фракцияси аъзоларидан иборат ишчи гуруҳ Сурхондарё вилоятидаги тиббиёт муассасаларида бўлиб, у ердаги вазият билан яқиндан танишиб чиқиш жараёнида Сурхондарё вилояти болалар кўп тармоқли тиббиёт марказига ташрифлари чоғида шу марказда фаолият юритаётган ҳамшира Сабоҳат Бўриева билан ҳам суҳбатлашишди. Ҳамшира ўзига нисбатан содир этилган ноҳуш воқеа юзасидан қонунда белгиланган тартибда амалий ёрдам берилишини сўради.\nС.Бўриева ҳамшира сифатида доимо беморларга хушмуомала ва ўз вақтида хизмат кўрсатишга интилиши ҳақида сўзлаб берди. Жорий йилнинг 5 январь куни содир бўлган нохуш воқеадан сўнг узоқ вақт давомида даволангани, дори воситаларини ўз ҳисобидан харид қилгани, ҳозирги кунда ҳам шу воқеа асорати сабабли гипертония касаллигини орттирганини таъкидлаб ўтди. С.Бўриева бўлиб ўтган воқеадан сўнг унга шикаст етказган фуқаролар томонидан ҳаттоки бир оғиз кечирим сўралмаганини куюниб гапириб берди. Ҳамшира содир этилган воқеада айбини ҳозиргача тушунмаётганини айтиб ўтди. С.Бўриева шу кунга қадар касбий фаолияти давомида ҳақоратларга чидаш мумкинлиги, лекин тиббиёт ходимларига тан жароҳати етказишнинг олдини олишни кўзида ёш билан илтимос қилди. Аҳамиятлиси, мазкур иш бўйича ички ишлар органлари томонидан бирор-бир амалий иш қилинмаганини қайд этди.\nОлий Мажлис Қонунчилик палатасидаги Ўзбекистон “Адолат” СДП депутатларидан иборат ишчи гуруҳ аъзолари Абдуғани Умиров, Махфират Хушвақтова, Дилшод Ҳамзаев, Муҳаммаджон Валиевлар юқоридаги каби ҳолатларни батафсил ўрганиб чиқиб, мазкур ишга ҳуқуқ-тартибот идораларининг эътиборини қаратишни ва адолат қарор топиши зарурлигини таъкидлаб ўтдилар.\nОчиқ мулоқотлар Термиз туманидаги “Солиобод” маҳалласида давом этди.\nУчрашувда партиянинг вилоят ва Термиз туман кенгаши ходимлари, талабалар, ўқувчи-ёшлар ҳамда ҳудудий сектор раҳбарлари, туман ҳокимликларининг ёшлар масалалари бўйича мутасаддилари иштирок этишди.\nТадбирда сўз олган Қонунчилик палатаси Спикери ўринбосари Наримон Умаров бу галги Мурожаатнома том маънода мамлакатимизни янада юксалтириш, тараққиётини таъминлашга қаратилганини айтиб, унда, айниқса, замонавий билим ва кўникмаларга эга, стратегик фикр юритадиган, билимли ва малакали янги авлод кадрларини тарбиялашга алоҳида эътибор берилганини таъкидлади. Ўзбекистон “Адолат” СДП раҳбари ёшларнинг ташаббусларини партия доимо қўллаб-қувватлашини билдирди.\n— Давлатимиз томонидан намунали фаолият олиб боришларингиз учун катта эътибор қаратилмоқда, — деди мулоқот давомида депутат Н.Умаров. — Олий таълимдаги давлат грантларининг икки бараварга оширилиши, имтиҳонларнинг соддалаштирилиши, мутахассисликка тегишли бўлмаган фанларнинг қисқартирилиши кенг имконият ҳисобланади. Бу эса салоҳиятли кадрларнинг етишиб чиқишида муҳим омил бўлиб хизмат қилади.\nУчрашувда иштирок этган ёшлар ўзларининг муаммо ва мурожаатлари ва ташаббус ҳамда таклифларини билдиришди.\nХусусан, мулоқот жараёнида ёш тадбиркорлардан Ислом Обидов асаларичилик йўналиши билан шуғулланаётганлиги, Маъруф Жўраев эса ҳунарманд уста бўлиб, айни кунда устачилик билан шуғулланаётганлигини айтиб, фаолиятини кенгайтириш учун маблағ зарурлиги, банкдан кредит олиш қийинчилик туғдираётганини айтишди. Депутат мазкур мурожаатларни ўрганиб, банк мутасаддилари билан ҳамкорликда масалага ойдинлик киритишга ваъда берди.\nШунингдек, тадбиркорликни йўлга қўйишни мақсад қилган ёшлардан Абдувоҳид Мамадуллаев ва Соҳиб Абдуллахоновлар иссиқхона қуришни мўлжаллашаётганлигини, бунинг учун 30 сотих унумдор жойдан ер ажратиб беришни сўраб, мурожаат қилишди. Бу муаммо ҳам туман ҳокимлиги ер кадастри мутасаддилари билан биргаликда ўрганилиб, ҳал қилиб берилиши таъкидланди.\nШунингдек, тумандаги 6-умумтаълим мактаби спорт залида спортга қизиқувчи ёшларга унинг сир-асрорларини ўргатишни мақсад қилган Холмурод Болтаев спорт секцияси очиш учун тўсиқларга дуч келаётганлигидан шикоят қилди. Аниқланишича, Х.Болтаевнинг тренерлик билан шуғулланиши учун лицензияга эга эмаслиги маълум бўлди. Депутат ва мутасаддилар томонидан Х.Болтаевга фаолият олиб боришда мазкур соҳада лицензия муҳимлиги ҳамда уни олиш тартиб-қоидалари тушунтирилди.\nМулоқотлар давомида шунга ўхшаш 10 дан ортиқ муаммолар жойида ҳал этилди, 20 дан ортиқ муаммолар эса мутасаддилар назоратига олинди. Жумладан, 10 нафар фуқаро ишли, 6 нафар фуқаро фаолият бошлаш учун кредитли, 2 нафар фуқаро тиббиёт муассасалари учун йўлланмали бўлди. Шунингдек, 2 километр йўллар таъмирланиб, 4 та таълим ва соғлиқни сақлаш муассасаси моддий-техник базаси яхшиланди.\nАҳамиятлиси, ер ажратиш тизимидаги процессуал жиҳатлар, ёшларга кредит беришдаги имтиёзлар, ёшлар саноат зоналарини ташкил этиш каби қонунчиликка ўзгартиш ва қўшимчалар киритишга оид таклифлар билдирилди.\nУчрашувлар давомида депутатларнинг аҳоли билан очиқ мулоқатлари натижасида кўплаб муаммолар кун тартибига чиқиши жойлардаги мутасаддиларга масъулият юкламоқда. Депутатлар эса тизимли муаммоларни умумлаштириш орқали қонунчиликдаги бўшлиқларни тўлдириш, ишламаётган нормаларга ҳаёт бағишлаш учун манбалар тўпламига эга бўлмоқда.\nИшчи гуруҳ аъзолари Сурхондарёдан бир қанча режа ва вазифаларни бажаришни олдиларига мақсад қилиб қайтишди. Аҳоли мурожаатлари, ўй-фикрларидан келиб чиқиб, бажарилажак амалий ишлар аниқланган муаммоларга тугал нуқта қўйишидан умидвормиз. Халқ ўзи сайлаган депутатларига ишонади. Бу ишончни оқлаш эса депутатлар зиммасидаги олий масъулиятдир.\nЁшлар бандлигини таъминлашда партия фаоллари, депу...\nБулунғур туманидаги “Сайилтепа” маҳалласида яшовчи олий маълумотли ёш педагог Нилуфар Қўнарова ташкилотма-ташкилот қатнаб узоқ вақт иш ...


АЁЛНИНГ ЭРИНИ РАШК ҚИЛИШИ… - Hidoyat.uz\nАсосий саҳифа Жамият Оила АЁЛНИНГ ЭРИНИ РАШК ҚИЛИШИ…\nАёлнинг ўз эрини рашк қилиши табиий ҳол, муҳаббатдан нишона бўлиши ҳам бор ва бу меъёрда бўлса, зарари йўқ. Ундаги бу ҳолни тушуниш ҳам эркакликнинг камолотидан ҳисобланади.\nНабий соллаллоҳу алайҳи васалламнинг завжалари Оиша розияллоҳу анҳодан ривоят қилинадики, Расулуллоҳ соллаллоҳу алайҳи ва саллам бир кеча унинг ҳузуридан ташқари чиқибдилар. У айтади:\n«Мен у зотга рашк қилиб қолдим. У зот келиб, менинг нима қилаётганимни кўриб: «Сенга нима бўлди, эй Оиша? Рашк қилдингми?» дедилар. Мен эса: «Мендек одам сиздек зотга рашк қилмасинми?» дедим» (Имом Муслим ривояти).\n2021 йил энг кўп сайёҳ бориши кутилаётган йўналишлар маълум қилинди


Депутат мактабга кузатув камералари ўрнатиб берди - zarnews.uz\nДепутат мактабга кузатув камералари ўрнатиб берди\nХалқ депутатлари вилоят Кенгаши депутати, тадбиркор Нарзиқул Холиқов сайловчилар манфаатларини ҳимоя қилиш, уларнинг муаммо ва дардларини кўтариб чиқишда фаоллик кўрсатмоқда.\nУ яқинда ижтимоий тармоқдаги саҳифасида Самарқанд шаҳрида дарахтларга ташқи реклама воситалари ўрнатилганини қоралаб, муаммо ечими юзасидан ўз таклифларини билдирган эди. Бу эса мутасадди ташкилотларга таъсир қилиб, масала кенг миқёсда ўрганилди ҳамда дарахтларни бундай “либос”дан тозалашга киришилди.\nДепутатнинг бу галги хайрли ташаббуси сайлов округи ҳудудидаги 43-умумий ўрта таълим мактаби синфхоналарига кузатув камералари ўрнатиш билан боғлиқ бўлди.\n– Шу пайтгача мактабимиз ҳовлисида кузатув камералар бўлса-да, синфхоналарда йўқ эди, – дейди мактаб директори ўринбосари Муродқул Мадиев. – Вилоят Кенгашига сайлаган депутатимиз Н.Холиқов юқори синф ўқувчилари ўқийдиган 8 та синфхонамизга замонавий кузатув камералари ўрнатиб берди. Бу камералар нафақат тасвирни, балки овозни ҳам ёзиб олар экан. Директор хонасидаги мониторда синфхоналардаги дарс жараёнларини кузатиб туриш мумкин. Бу ўқувчиларнинг машғулотларда фаол иштирок этиши ва дарс сифатига ижобий таъсир қилмоқда.\nТеглар: депутатлар камера мактаблар\nБулунғур мактабларида янги ўқув йилига тайёргарлик бўйича аниқланган муаммолар бартараф этилдими?\nСамарқандда 8472 нафар ўқувчи касб-ҳунар мактабларига ҳужжат топширди\nЖомбойдаги мактаб филиалида атиги 2 нафар ўқувчи ўқийди. Аммо 5-8 километрдан қатнайдиган ўқувчилар учун филиал зарур\nДепутатлик - қўл кўтариб тасдиқлаш эмас. Ёки, “Депутатлар сабаб ҳоким қарорига ўзгартириш киритилди”, деб эшитдингизми?\nЖомбойлик фаол депутатлар моддий рағбатлантирилади\n1 июлдан ихтисослаштирилган мактабларга қабул бошланади\nКамбағаллик қандай аниқланади?\n2030 йилгача 300 минг гектардан ортиқ майдонга сув тежовчи технологиялар жорий этилади\nМутолаа: Қуёш қўшиғи (ҳикоя)\n“Ошиқ Ота” ким бўлган?\n“Лада” Европа бозоридан қайтди\n180 кунда Самарқандга 2 минг 200 киши кўчиб келди\nкоронавирус тест синовлари портлаш чартер рейс Ҳиндистон Булунғур Хитой сайлов Тожикистон фирибгарлик машина ўғирлаш Нью-Йорк


Home icon Бош саҳифа»Кутубхона»Антология»Элбек (1898-1938)\nҚатағонлик даври ўзбек адабиётининг кўзга кўринган вакилларидан бири Элбек — Машриқ Юсуповдир. У 1898 йилда Тошкент вилояти Бўстонлиқ туманининг Хумсон қишлоғда таваллуд топган.\n«Мен — дейди шоир, ўз таржимаи ҳолида, — 1905 йилда эски қишлоқ мактабига кириб ўқидим. Бу мактабда тўрт йил ўқиб, ўқув ёзувни ўргандим... 1910-1911 йилларда жуда қийналдик ва шунинг натижасида бошқа ака-укаларим каби мен ҳам уйни ташлашга мажбур бўлдим».\nНиҳоят, ўша 1911 йили у Тошкентга келиб бир бойга қарол бўлиб ёлланади. Айни пайтда Тошкентнинг Эски шаҳар мавзеидаги Девонбеги маҳалласидаги «Ҳокий» мактабида ўқишни давом эттиради. 1914 йилга келиб, Шайховандтоҳур маҳалласидаги «Намуна» номли мактабга киради. Бир вақтда босмахоналарда ишлайди рўзномалар сотиш билан кун кўради. Октябр тўнтаришидан сўнг (1919) саккиз ойлик муаллимлик курсини битириб, ўқитувчилик қилади, тил-имло муаммолари билан шуғулланади. 1921 йилдан бошлаб Туркистон халқи маорифи комиссарлиги қошидаги илмий муассасаларда фаолият кўрсатади. Ўша даврда нашр этиладиган «Маориф ва ўқитгувчи», «Инқилоб», «Билим ўчоғи» каби ойномалар билан ҳамкорлик, таҳрир хайъатида фаолият қилади.\nУнинг ижодининг бошланиши Октябр тўнтариши йилларига тўғри келади. Шоирнинг дастлабки шеърлари «Ел байроғи», «Турон», «Турк сўзи», «Улуғ Туркистон!» каби рўзномаларда босилиб чиқади. 1922 йилга келиб унинг «Бир сўроқ», «Ўксизнинг ўлими», «Қарға», «Бибихоним мадрасаси», «Туркистон» каби шеърлари «Ўзбек ёш шоирлари» деган тўпламга киритилади. Шуни қайд этиш керакки, ҳали бу шеърларда шоир мақсади мавҳум эди.\nШоирнинг 1921 йилда чоп этилган «Армуғон» тўпламида эса асосан унинг масаллари ўрин олган эди. Ундаги «Қайси бири бўри» номли масалида ҳам худди шундай мавҳумлик мавжуд бўлиб, унда олғир одамнинг бўридан ҳам ваҳшийлигини кўрсатади. Аммо, адибнинг «Кучсизлар дунёси» масали ният, мақсад ёрқин кўзга ташланиши билан фарқланиб туради. Унда энди азоб чеккан ёш қонхўрлардан ўч олиш учун курашга киришади. Шундай қилиб, шоир босқичма-босқич маҳорат сари кўтарила боради. Айниқса, унинг «Менинг ҳикоям» номли шеърида муаллифнинг ўзи буни қайд этади. «Шеър ёзиш менга эрмак иш эмас» деб билади. «Мен ҳали битта ҳам шеър айтмадим, фақат шеър йўлидан қайтмадим» деган хулосани беради:\nШоирликдан мақсад, сўз кўчиришмас\nШеърда ҳам мақсад ўй ўчиришмас,\nШоирлнк — маънони тиза билишдир,\nМазмунни рассомдек чиза билишдир.\nЭлбекнинг кейинчалик яратган «Меҳнат куйлари», «Ғунчалар», «Чирчиқ бўйларида» (1935), «Ашулалар тўплами», «Болалар қўшиги», «Шеърлар тўплами» (1936) каби китобларидаги шеърларида шоир дунёқарашидаги, бадиий маҳоратидаги такомил манаман деб турарди. Айниқса, шоирнинг «Лена қурбонлари», «Озодлик қурбонларига», «Пролетар марши» ҳамда «Сезгилар» тўпламига кирган бир қатор шеърлар ўзининг даъваткорлиги билан ажралиб турарди.\nЭлбек бир қатор шеърий тўпламлар яратибгина қолмай, ўнлаб достонлар ҳам ижод этган. Унинг «Гўзал қиз» (1927), «Бизники» ва «Пахта» (1929), «Ўтмишим» (1929), «Чирчиқ» (1929), «Батрак колхози» (1930), «Тозагул» (1934), «Ўзбекистон» (1934), «Боғбон» (1935), «Етик» (1935), «Мерган» (1935) асарлари шулар жумласидандир.\nЭлбек — болалар шоири сифатида ҳам анча баракали ижод қилди. Унинг ўша «Армуғон» тўпламидаги бир қатор шеърлари қатори «Ғунчалар», «Чирчиқ бўйларида» ҳамда «Камбағал йигит ва пардастурхон», «Омонат», «Ерксиз полчи», «Она», «Болалар қўшиги» каби бир қатор шеърлар, достонлар, баллада ва эртаклари фикримизнинг далили эди. Айни чоғда адиб «Ёзув йўллари», «Ўрнак», «Бошланғич мактаб она тили», «Гўзал ёзгичлар» (1924) каби бир қатор дарслик ва қўлланмалар муаллифи сифатида ҳам маълумдир.\nЭлбек ўзининг ўнлаб шеърлари, масал, достон, таржималари қаторида ҳикоянавис сифатида ҳам адабиётимиз тарихида из қолдирган. Унинг «Дадамат» (1936) тўплампга кирган «Чирчиқ», «Мен ким бўламан», «Ана», «Аноргул», «Қаҳҳорхўжа», «Дадамат» каби ҳикоялари адибнинг шоиргина эмас, носир бўлганлигидан ҳам далолат берди.\nЭлбек бор-йўғи қирқ йил яшади. У ҳам 1938 йилда Қодирий, Чўлпон, Фитрат, Отажон Ҳошим, Қаюм Рамазон, Ғози Олим каби қатағонлик қурбони сифатида қатл қилинган. Аммо у ёзгапидек, адабиётнмиз бўстонига турфа гул экиб кетди. Бу унинг асарлари эди. Ҳа:\nБу менинг қўлимла яратилган гул,\nҚандай қила олий, менинг совғам шул.


Шифокор мияга зарар етказувчи хасталикларни маълум...\n26.10.2020 23:00 0 2861\nРоссиялик телебошловчи ва шифокор Александр Мясников когнитив функцияларнинг бузилишига олиб келадиган касалликларни маълум қилди. Унинг сўзларига кўра, мияга энг кўп гипертония зарар етказади.\n«Юқори қон босими кексаларда ҳам, ёшларда ҳам деменция ривожланишида биринчи рақамли омил ҳисобланади», — деди шифокор «Россия 1» телеканали эфирида.\nУнинг таъкидлашича, қандли диабет ҳам гипертония каби ҳалокатли таъсир кўрсатади. Устига-устак, иккала касалликнинг ҳам нишони бир: кўз, буйрак ва мия.\nШифокор хавфли гуруҳга кирувчи кишиларга туз истеъмолини чеклашни, жисмоний тарбия билан шуғулланишни, тўғри овқатланишни ва мунтазам дори қабул қилиб юришни тавсия этади.\nНейродегенератив ўзгаришларнинг бошқа сабаби прион инфекциялари ҳисобланиб, уларнинг инкубацион даври ўн йилни ташкил этиши мумкин. Бундай касалликларни ташхислаш қийин, даволашнинг эса деярли иложи йўқ, деб тушунтиради Мясников.\nМияга такрорий жароҳатлар ҳам ҳалокатли таъсир ўтказади.\n«Автоҳалокатдаги жароҳатлар, бош суяги жароҳати, посттравматик энцефалопатия, афсуски, кўпинча эрта деменцияга олиб келади», — дейди мутахассис.\nШунга қарамай, шифокорнинг сўзларига кўра, аксарияти «ҳалокатли касалликлар»нинг олдини олиш мумкин. Бунинг учун соғлом турмуш тарзига риоя қилиш ва шифокорларнинг маслаҳатларини эътиборсиз қолдирмаслик зарур.\nмия Гипертония қон босими


Тақдимотидан икки ҳафта олдин Galaxy F41 камерофонининг анбоксинг видеосини кўрамиз! - Terabayt.Uz\nТақдимотидан икки ҳафта олдин Galaxy F41 камерофонининг анбоксинг видеосини кўрамиз!\nSamsung янги – Galaxy F туркумида арзон камерофонлар туркумига асос солганлиги ҳақида ёзган эдик. Мазкур сериянинг илк вакили – Galaxy F41 моделининг расмий намойиш санасини компания куни кеча эълон қилган, лекин хитойликлар уни доғда қолдиришга ҳам улгуришди.\nЎҚИНГ: Ҳамёнбоп камерофон – Vivo V20 SE намойиш қилинди\nЭнди эса ҳиндистонлик блогер Technical Guruji номли YouTube-каналида Samsung Galaxy F41 смартфонининг видеосини улашди. Лавҳада у мазкур камерофоннинг қадоғини очиб, қурилманинг ўзини ёқиб, ишлатиб кўрсатган.\nУшбу ҳамёнбоп камерофоннинг ташқи кўриниши чиндан ҳам Galaxy M31 «мегамонстр»ига ўхшаш экан:\nВлогер бу роликда Galaxy F41 моделининг техник хусусиятларини ошкор этмаган. Лекин ҳозиргача инсайдерлар тарқатган хабарларга кўра, Samsung уни Exynos 9611 процессори, 6/8 ГБлик тезкор ва 64/128 ГБлик ички хотиралар билан чиқаряпти. Қурилма USB-C порти орқали қувватланувчи, анча сиғимдор – 6000 мА/соатлик аккумулятордан ташқари, контактсиз тўловлар учун NFC модулига ҳам эга.\nSamsung Galaxy F41 уч модулли бош камерасида асосий сенсор 65 мегапикселлик бўлиши, селфи-камера датчиги эса 32 мегапикселлик бўлишини ҳам айтишмоқда. Компания уни Ҳиндистонда намойиш қилади ва 200–300 АҚШ доллари орасида баҳолаши кутилмоқда.


Шомуродов Дестронинг соясида қолиб кетяптими? Мутахассис қандай жавоб берди? — Sof.uz\nШомуродов Дестронинг соясида қолиб кетяптими? Мутахассис қандай жавоб берди?\n1.02 08:59 1040 Спорт\nКеча Италия А сериясининг 20-турида ҳамюртимиз Элдор Шомуродов тўп сураётган “Женоа” клуби сафарда “Кротоне” меҳмони бўлди ва ишончли ғалабани қўлга киритди. Мезбонлар дарвозасига киритилган жавобсиз учта гол эвазига “Женоа” муҳим уч очкони қўлга киритди.\nШомуродов ушбу учрашувда ҳам асосий таркибда ўйинни бошлади ва ўйин тақдири ҳал бўлгач, 61-дақиқада захирага олинди. Кўриниб турибдики, бош мураббий Давиде Баллардини унга ишоняпти ва ҳужумда Дестро-Шомуродов тандеми анча самаралироқ эканлигини кўрсата оляпти. Бизни биринчи навбатда қизиқтираётган нарса нима?\nАлбатта, Элдорнинг ўйин амалиётига эга бўлаётгани яхши, аммо шу билан бирга ундан гол ҳам кутаётганимиз табиий. Чунки у ҳужумчи ва табиийки, жамоасига ҳам унинг голлари керак. Ҳозиргача ҳамюртимиз ўз ҳисобига иккита гол ёзиб қўйди. “Парма” ҳамда “Сассуоло” дарвозаларини ишғол қилгани албатта ёдимизда турибди. “Кротоне”га қарши учрашув эса ҳамюртимизнинг “Женоа”даги 14-ўйинига айланди. Бугунги учрашувда ҳам Шомуродов голли ҳужумнинг бошланишида иштирок этди. Маттиа Дестро эса дубль қайд этди ва голлари сонини 9 та етказди. 16 та учрашувда 9 та гол яхши натижа-а?\nАгар “Женоа”нинг ўйинини кўраётган бўлсак, худди Элдор Дестронинг соясида қолиб кетаётгандек ҳам тасаввур уйғонмоқда. Чунки Маттиа асосан ҳужум марказида гавдаланяпти. Шунинг учун жамоасининг тўпурари бўлиб турибди. Қолаверса, бугунги ўйиндаги иштироки учун Шомуродовга 6,7 балл қўйилган. Бошланғич таркибда тўп сурган ўйинчилар орасида энг паст балл унга тегишли бўлди. Аслида Шомуродовни Дестронинг соясида қолиб кетаётгани ҳақидаги фикримиз қанчалик тўғри? Бу борада таниқли мутахассис Ислом Аҳмедовга мурожаат қилдик ва у ҳамюртимизнинг “Женоа”даги иштироки борасида ўзининг мулоҳазаларини билдирди.\n- Биринчи навбатда бизнинг ўйинчимиз Италияда тўп суряпти. У ернинг футболи эса бошқа савияда. Кўряпсиз, Элдор Шомуродов ўз жамоасининг асосий таркибида ўйнаяпти. Шунга яраша ҳамюртимиз меҳнат қиляпти. Унинг майдондаги ҳаракатлари яхши, албатта. Шуни алоҳида айтмоқчиман, бирданига келиб тўпурар бўлиш жуда қийин, айниқса Италия чемпионатида. Мослашишга, бир-бирини тушунишга вақт керак бўлади. Нимагаки, Италияда талаблари ҳам, одамлари ҳам, умуман ҳамма нарса бошқача. Озгина сабр қилишимиз лозим. Бизнинг футболчимиз жуда истеъдодли. Европа футболи савиясида бемалол ўйнаб кета олади. Бунга 100 фоиз ишонаман. Унга вақт керак. Италия чемпионати техник ёки креативлик томонидан пастроқ. У ерда кўпроқ ҳимоявий ва жисмоний футболга урғу қаратилади. Бизникилар техник футболга ўрганишган. Италияда эса фақат ишлаш талаб этилади. Эсингиздами, Андрей Шевченко “Милан”да роса порлаганди. Кейин “Челси”га ўтди. У ерда ўйин услуби умуман бошқача эди. Натижада Шевченко йўқолиб қолганди. Чунки Англияда бошқа талаб ва бошқа ўйин эди. Тўғри, Шомуродовга Италияда қийин, аммо ўйнаб кетишига ишонаман. Унда жисмоний томондан табиий куч бор. Руҳий тарафдан ҳам Элдор кучли бола. Дарвозани яхши ҳис қилади.\nУнга бекордан-бекорга “Ювентус” қизиқмайди-ку! Буларнинг ҳаммаси рост. Хорижлик скаутлар футболчининг ўша клубда ўйнай оладими-йўқми, ҳаммасини яхшилаб таҳлил қилгач, кейин таклиф қилишади. Демак, Шомуродовда имконият бўлади. У уларнинг ўйин услубига керак. Элдорнинг яхши жиҳатларидан бири шуки, унда тезликдаги техникаси бор. “Ювентус”га эса шу нарса керак. Элдорнинг ҳозирги вазифаси эса “Женоа”да ўзини яхши томонлама кўрсатиш. Гол урса ундан-да яхши. Лекин асосийси, у жамоавий ўйинда яхшими-йўқми? Кўпчилик шуни кузатяпти.\nФранция терма жамоаси Россиядаги жаҳон чемпионатида чемпион бўлди-а? Ўшанда марказий ҳужумчиси Оливье Жиру мундиалда бирорта ҳам гол ура олмаган. Лекин бош мураббий Жиру тўғрисида нима деди? Агар у шу жойда ўйнамаганида биз чемпион бўла олмасдик, деб айтган. Кўряпсизми, албатта жамоавий ўйинчи ҳам бўлиши керак, айниқса, Италия чемпионатида. Қаранг, у ерда ҳимоявий ўйин шаклланган. Бежизга Шомуродовга бироз вақт керак деб айтмаяпман. У жуда истеъдодли, табиий кучи бор. Шомуродовда Худо томонидан берилган иқтидор бор. Бугунги кундаги бизнинг юлдузимиз, - дея муносабат билдирди Ислом Аҳмедов.\n6.03 09:20 3684\n6.03 11:22 2842\n6.03 22:25 2469\n7.03 22:00 1409\n6.03 22:39 1295\nБугун, 22:26 105 Жаҳон\nБугун, 21:20 340 Жамият\nБугун, 20:04 259 Жаҳон


Хитойлик икки нафар биолог олимлар Ботао Сяо ва Лей Сяо коронавирус ҳақиқатда келиб чиқиши мумкин бўлган жойни аниқлашди. Уларнинг хулосасига кўра, вирус денгиз маҳсулотлари бозорида эмас, балким бозор яқинида жойлашган илмий лабораториядан келиб чиққан бўлиши мумкин.\nОлдин ОАВларда тарқалган маълумотларга кўра, коронавирус биринчи юқиш ҳолати Ухан бозорида кўршапалакдан одамга ўтган деб тахмин қилинган эди. Лекин биологлар Ботао Сяо ва Лей Сяо аниқлашига кўра, ушбу бозорда кўршапалаклар умуман сотилмаган. Шунингдек Уханда ушбу жонзотларни овқатга ишлатиш анъанаси ҳам йўқ. Демак бу ерда одамлар кўршапалакдан касаллик юқтириш эҳтимоли жуда кам.\nКиритилди: 22:10 26.03.2020. Ўқилди: 31109 марта. Фикрлар сони: 0 та.


"Ўзбекистон модаси: кеча ва бугун" кўргазмаси | КАРИМОВ ФОНДИ\nГлавная > Янгиликлар > “Ўзбекистон модаси: кеча ва бугун” кўргазмаси\n“Ўзбекистон модаси: кеча ва бугун” кўргазмаси\nТошкент фотосуратлар уйида “Ўзбекистон модаси: кеча ва бугун” деб номланган ва XX аср 60-йилларидан ҳозирга қадар, мамлакатимиз мода тарихига бағишланган янги кўргазма ўз ишини бошлади. Каримов Фонди томонидан ташкил этилган кўргазма эшиклари барча қизиқувчилар учун очиқ.\nЎзбекистоннинг маданий-тарихий меросини оммалаштиришга қаратилган ушбу кўргазма лойиҳаси томошабинларни Моделлар уйи ҳамда замонавий дизайнерлар фаолияти билан яқиндан таништиради. Бундан ташқари, лойиҳа доирасида Каримов Фонди томонидан шу мавзуга бағишланган альбом-каталог ҳам нашр қилинди.\nКўргазма экспозицияси икки қисмдан иборат. Биринчи залдаги экспонатлар Ўзбекистон мода санъатининг 1960-2000 йиллардаги тарихига бағишланган. Бу ерда фотосуратлар, кийимлар, эскизлар ҳамда ўша давр журналлари намойиш этилган.\nИккинчи зал замонавий Ўзбекистон мода санъатига бағишланган бўлиб, у ерда томошабинлар эътиборига Саида Амир, Таисия Чурсина, LALI мода уйи (Лали Фозилова), Moel Bosh (Зуҳра Инат) бренди, Марҳамат Умарова, Ҳилола Шер каби дизайнерларнинг тўпламлари ҳавола этилган.\nКаримов Фонди шафелигида Ўзбекистоннинг тарихий, маданий ва адабий меросини кенг тарғиб этиш мақсадида қатор дастур ва лойиҳалар амалга татбиқ этилмоқда.\n“Ўзбекистон модаси: кеча ва бугун” кўргазмаси Тошкент шаҳри Истиқбол кўчаси 4-уйда жойлашган Фотосуратлар уйида 10 мартдан 30 мартга қадар давом этади. Иш вақти: душанбадан ташқари ҳар куни соат 10:00 дан 17:00 га қадар.


Микрокредит ташкилотлари ва ломбардлар томонидан касса операцияларини амалга ошириш қоидаларига ўзгартиришлар киритиш ҳақида\n6838 Ўзбекистон Республикаси Марказий банки 23/08/2019 08/09/2019 0\nЎзбекистон Республикаси Президентининг 2019 йил 23 июлдаги ПҚ-4400-сон “Микромолиявий хизматлар оммабоплигини ошириш чора-тадбирлари тўғрисида”ги қарорига мувофиқ Ўзбекистон Республикаси Марказий банки Бошқаруви қарор қилади:\n1. Ўзбекистон Республикаси Марказий банки Бошқарувининг 2007 йил\n21 июлдаги 20/3-сон қарори (рўйхат рақами 1719, 2007 йил 24 сентябрь) (Ўзбекистон Республикаси қонун ҳужжатлари тўплами, 2007 й., 39-сон, 405-модда) билан тасдиқланган Микрокредит ташкилотлари ва ломбардлар томонидан касса операцияларини амалга ошириш қоидаларига иловага мувофиқ ўзгартиришлар киритилсин.\nЎзбекистон Республикаси Марказий банки Бошқарувининг 2019 йил ___ __________ даги\nМикрокредит ташкилотлари ва ломбардлар томонидан касса операцияларини амалга ошириш қоидаларига киритилаётган ўзгартиришлар\n“6. Нобанк кредит ташкилотлари кассадаги нақд пул қолдиғининг белгиланган лимитдан ортиқча бўлган қисмини банк ҳисобварақларига киритиш учун топширишлари лозим. Бунда:\nўртача кунлик нақд пул тушуми энг кам иш ҳақининг базавий ҳисоблаш миқдорининг 20 бараваридан ортиқ бўлган ҳолларда ҳар куни инкассация хизматлари орқали ёки мустақил равишда топширадилар;\nнақд пул тушуми кўрсатилган миқдордан кам бўлган ҳолларда инкассация хизматлари орқали ўзлари белгилаган даврларда ёки мустақил равишда топширадилар.”\n2. 1б-илова (Нобанк кредит ташкилотларининг касса хоналарини техник жиҳатдан мустаҳкамлаш ва қўриқлаш-ёнғиндан огоҳ этиш воситалари билан жиҳозлаш бўйича ТАЛАБЛАР) мазкур ўзгартиришларнинг иловасига мувофиқ таҳрирда баён этилсин.\nНобанк кредит ташкилотларининг касса хоналарини\nтехник жиҳатдан мустаҳкамлаш ва қўриқлаш-ёнғиндан\nогоҳ этиш воситалари билан жиҳозлаш бўйича\n1. Мазкур талаблар нобанк кредит ташкилотларининг касса хонасини техник жиҳатдан мустаҳкамлаш ва қўриқлаш-ёнғиндан огоҳ этиш воситалари билан жиҳозлаш бўйича меъёрларини белгилайди.\n2. Нобанк кредит ташкилотлари томонидан ташкил этиладиган кассалар хавфсиз ва техник жиҳатдан мустаҳкам, ғиштли ёки темир бетон деворларга, мустаҳкам пол ва шифтларга, ишончли ички девор ва тўсиқ деворларга эга бўлиши лозим.\n3. Касса хонаси пул ва бошқа қимматликлар сақлаш учун ёнмайдиган сейфлар билан жиҳозланган бўлиши шарт.\n4. Нобанк кредит ташкилотлари кассаларини қурилиш-монтаж, техник жиҳатдан мустаҳкамлиги ва хавфсизлиги, уларда қимматликларнинг бутлиги, дахлсизлиги ва хавфсизлигини таъминлаш бўйича ушбу ташкилотлар раҳбарлари жавобгар ҳисобланади.\n5. Касса хонаси қўриқлаш сигнализациясининг иккита ҳимоя тўсиғи билан жиҳозланиши шарт:\nа) биринчи ҳимоя тўсиғи - хонанинг периметрини ҳимоя қилади. Касса хонасида деразалар мавжуд бўлганда, улар дераза очилиши ва ойна синишини қайд этиш хабаргоҳлари билан жиҳозланади;\nб) иккинчи ҳимоя тўсиғи - хонанинг ҳажмини ҳимоя қилади. Бунинг учун ҳажмни қўриқлаш (ультратовуш, инфрақизил, оптик-электрон, радиотўлқин русумли) хабаргоҳлари қўлланилади.\n6. Касса хонасида кассирларнинг иш жойлари ташвиш хабари воситалари билан жиҳозланган бўлиши лозим.\n7. Касса хонасидаги қўриқлаш сигнализациясининг иккита ҳимоя тўсиғи ишдан ташқари вақтда қабул назорат ускунаси орқали техник қўриқлаш пунктига қўриқлашга топширилади. Касса хонасидаги ташвиш хабари воситаси иш вақти давомида техник қўриқлаш пунктига уланади.\n8. Касса хонасидаги қўриқлаш сигнализациясининг иккита ҳимоя тўсиғи алоҳида шлейфлар билан қабул-назорат ускуналарига уланиб унинг чиқиши битта шлейф орқали техник қўриқлаш пунктига ва кассанинг навбатчилик хонасидаги хабар бериш ускунасига уланади.\n9. Касса хонаси меъёрий ҳужжатларда белгиланган тартибда ёнғиндан хабар берувчи қурилмалар (тутунли, иссиқли ва ҳ. к.) билан жиҳозланади ва улар техник қўриқлаш пунктига ёки навбатчи ходимлар постидаги ёнғиндан хабар берувчи назорат қилиш ускунасига уланади.\n10. Қўриқлаш ва ёнғиндан хабар берувчи сигнализация воситалари тизими ва кассани ёритиш тизими алоҳида-алоҳида монтаж қилинади ҳамда электр таъминоти турли манбалардан олинади. Симларнинг барча турлари пластмасса қувурларда яширилган ҳолда ўтказилади.\n11. Касса хонасининг қўриқлаш ва ёнғиндан хабар берувчи сигнализация воситалари тизими ШНҚ 2.04.09-2007 "Бинолар ва иншоотларнинг ўт ўчириш автоматикаси" талабларига ҳамда қўриқлаш ва ёнғиндан хабар берувчи сигнализация воситалари билан жиҳозланадиган объектларнинг идоравий рўйхатларига мувофиқ келиши ва доимо ишчи ҳолатда бўлиши лозим.\n12. Ўзбекистон Республикаси Миллий гвардиясининг қўриқлаш хизмати бўлинмалари томонидан қўриқлаш ва ёнғиндан огоҳлантирувчи сигнализация воситалари билан хизмат кўрсатишга қабул қилинадиган кассалар ушбу бўлинмалар раҳбарияти кўрсатмасига биноан ҳимоя воситалари билан қўшимча равишда жиҳозланиши мумкин.\n13. Касса хонасини қўриқлаш ва ёнғиндан огоҳлантирувчи сигнализация воситалари билан жиҳозлашга доир ишлар Ўзбекистон Республикаси Ички ишлар вазирлиги томонидан берилган махсус лицензияларга эга бўлган юридик шахслар томонидан амалга оширилади.\n14. Касса хонасида монтаж қилинган қўриқлаш ва ёнғиндан огоҳлантирувчи сигнализация воситаларини монтаж ташкилотидан фойдаланишга қабул қилиш ва далолатномани имзолаш ички ишлар органлари қошидаги қўриқлаш бўлинмалари, давлат ёнғин назорати органлари, нобанк кредит ташкилотларининг вакиллари билан биргаликда тузилган комиссия томонидан амалга оширилади. Монтаж ташкилоти мажбурий тартибда қўриқлаш ва ёнғиндан огоҳлантирувчи сигнализация воситалари монтажининг ижро чизмаси ва монтаж қилинган сигнализация аппаратларини ишлатиш йўриқномасини тақдим этади.